hotchpotch/miracl-hf-unified huggingface dataset:
สมเด็จพระราชินีดรากาแห่งเซอร์เบีย
สมเด็จพระราชินีดรากาแห่งเซอร์เบีย ()
สมเด็จพระราชินีดรากา ทรงมีพระนามเดิมว่า "ดรากีจา มิโครวิช ลุยจิเคีย" หรือพระนามลำลองว่า ดรากา เสด็จพระราชสมภพ ณ ราชอาณาจักรเซอร์เบีย เป็นธิดาใน เพนเตลิจา ลุยจิเคีย กับ อินจาโคโรวิช พระราชบิดาของพระองค์เป็นนายอำเภอเมืองแอนโดรวิช โดยพระองค์ทรงมีพระพี่น้อง 7 คน พระองค์เป็นคนที่ 6 โดยพระราชมารดาของพระองค์เสียชีวิตจากอาการติดสุรา
พระองค์ทรงเข้าพระราชพิธีอภิเษกสมรสกับ พระเจ้าอเล็กซานเดอร์ที่ 1 แห่งเซอร์เบีย โดยได้รับการสถนาปนาเป็น สมเด็จพระราชินีดรากาแห่งเซอร์เบีย โดยก่อนที่ทั้ง 2 จะเสกสมรสกับ พระเจ้าอเล็กซานเดอร์ ได้มีพระราชดำรัสต่อหน้าประชาชนเรื่องทรงหมั้นกับสามัญชนนคนนี้ แต่เป็นกระแสวิพากษ์เป็นอย่างมากด้วยเหตุความไม่เหมาะสม ซึ่ง สมเด็จพระราชินีนาตาลีแห่งเซอร์เบีย พระราชมารดาของพระราชสวามีคัดค้านเป็นอย่างมาก อันทรงพ้นถึงราชบัลลังก์ แต่อย่างไรก็ตามทั้ง 2 สามารถพ้นจากวิกฤตครั้งนี้ไปได้
ผลโดยทั่วไปคือ วุฒิสภาได้รับการสนับสนุนจากพระมหากษัตริย์และสมเด็จพระราชินีมากที่สุดและรัฐบาลก็ได้รับเสียงข้างมากในการเลือกตั้งทั่วไป พระเจ้าอเล็กซานเดอร์ไม่ทรงลังเลอีกต่อไปโดยทรงประกาศให้พระเชษฐาของสมเด็จพระราชินีดรากาดำรงเป็นรัชทายาทโดยสมมติ ทั้งๆที่มีการตกลงกับรัฐบาลเซอร์เบียไว้แล้วว่า เจ้าชายมีร์โกแห่งมอนเตเนโกร ผู้ซึ่งอภิเษกสมรสกับเจ้าหญิงนาตาลียา ตอนสแตนติโนวิกที่เป็นพระนัดดาในเจ้าหญิงอันกา โอเบรโนวิก ผู้ทรงมีศักดิ์เป็นพระปิตุจฉาในพระเจ้ามิลาน ควรจะเป็นองค์รัชทายาทสืบต่อเมื่อพระเจ้าอเล็กซานเดอร์และสมเด็จพระราชินีดรากาทรงไร้รัชทายาท
เห็นได้ชัดว่าเพื่อป้องกันไม่ให้พระเชษฐาของสมเด็จพระราชินีดรากาได้รับการแต่งตั้งเป็นองค์รัชทายาท แต่ในความเป็นจริงเป็นการพยายามแทนที่พระเจ้าอเล็กซานเดอร์ โอเบรโนวิกด้วยปีเตอร์ คาราดอร์เจวิก กลุ่มผู้ก่อการถูกจัดตั้งขึ้นโดยกลุ่มทหารนำโดยดรากูทิน ดิมิทรีเจวิก ซึ่งเป็นที่รู้จักในนามว่า "เอพิส" ซึ่งได้รับการสนับสนุนโดยจักรวรรดิรัสเซีย และเอพิสเป็นหัวหน้าของสมาคมลับ แบล็กแฮนด์ องค์กรที่ต่อมาทำการลอบปลงพระชนม์อาร์ชดยุกฟรันซ์ แฟร์ดีนันด์แห่งออสเตรียในปีค.ศ. 1914 นักการเมืองหลายคนก็เป็นส่วนหนึ่งของผู้ก่อการและอดีตนายกรัฐมนตรีนิโกลา พาสิกก็ถูกกล่าวหาว่าเป็นผู้สมรู้ร่วมคิดเช่นกัน พระราชวังได้ถูกบุกรุก ทั้งสองพระองค์ทรงหลบซ่อนอยู่ในตู้เสื้อผ้าในห้องบรรทมของสมเด็จพระราชินี และยังมีความเป็นไปได้อื่นอีกในละครโทรทัศน์ประวัติศาสตร์เซอร์เบีย เรื่อง "อวสานราชวงศ์โอเบรโนวิก" ซึ่งทั้งสองพระองค์ได้หลบซ่อนในเซฟรูมที่ถูกซ่อนไว้หลังกระจกในห้องบรรทม ห้องได้มีทางเข้าลับที่จะนำออกนอกพระราชวังได้ แต่ทางเข้าไม่สามารถเข้าได้เนื่องจากตำแหน่งตู้เสื้อผ้าของสมเด็จพระราชินีได้ปิดทางไว้หลังงานพระราชพิธีอภิเษกสมรส
ผู้ก่อการได้ค้นหาทั่วพระราชวังและในที่สุดก็ค้นพบและปลงพระชนม์ทั้งสองพระองค์ในเช้าตรู่ของวันที่ 11 มิถุนายน ค.ศ. 1903 พระเจ้าอเล็กซานเดอร์และสมเด็จพระราชินีดรากาทรงถูกยิง พระศพถูกทำลายและถูกควักเอาเครื่องในออกมา ตามบันทึกของพยาน ร่างของทั้งสองพระองค์ได้ถูกโยนลงมาจากหน้าต่างชั้นสองลงสู่กองปุ๋ยคอกในสวนของพระราชวัง ในคืนเดียวกัน พระเชษฐาของสมเด็จพระราชินีคือ นิโกดิเยและนิโกลา ลุนเยวิกาได้ถูกสังหาร นายกรัฐมนตรีนายพลดิมิทรีเย ซินซา-มาร์โกวิกและรัฐมนตรีว่าการกระทรวงกลาโหม มิโลวาน ปาฟโลวิกถูกสังหารในที่พำนัก พระเจ้าอเล็กซานเดอร์ขณะนั้นทางมีพระชนมายุ 26 พรรษา พระบรมศพของทั้งสองพระองค์ถูกฝังไว้ที่โบสถ์เซนต์มาร์ค กรุงเบลเกรด
วอลเลย์บอลชายไทยแลนด์ลีก 2006
วอลเลย์บอลชายไทยแลนด์ลีก 2006 หรือ วอลเลย์บอลชายไทยแลนด์ลีก 2549 เป็นการแข่งขันวอลเลย์บอลในระดับสูงสุดของประเทศไทย ซึ่งเป็นการแข่งขันครั้งที่ 1 ของวอลเลย์บอลไทยแลนด์ลีก โดยมีทีมเข้าแข่งขันชาย 8 ทีม และหญิง 8 ทีม สำหรับทีมชายสโมสรวอลเลย์บอลนครปฐม คว้าแชมป์ไปครองได้สำเร็จในการแข่งขันครั้งที่ 1
เดนิชซูเปอร์ลีกา
เดนิชซูเปอร์ลีกา () เป็นลีกฟุตบอลสูงสุดของประเทศเดนมาร์ก ก่อตั้งในปี ค.ศ. 1991
เทศบาลตำบลโนนสะอาด (จังหวัดอุดรธานี)
"ระวังสับสนชื่อบทความคล้ายกัน เทศบาลตำบลโนนสะอาด"
เทศบาลตำบลโนนสะอาด เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอโนนสะอาด จังหวัดอุดรธานี
อาณาเขต
ประวัติ
เทศบาลตำบลโนนสะอาด แรกเริ่มก่อตั้งเมื่อวันที่ 1 พฤศจิกายน พ.ศ. 2509 ในชื่อว่า "สุขาภิบาลโพธิศรีสำราญ อำเภอกุมภวาปี" โดยแบ่งพื้นที่บางส่วนของตำบลโพธิสำราญ อำเภอกุมภวาปี จังหวัดอุดรธานี (สมัยนั้น) ออกมาจัดตั้งซึ่งรวมเอาบ้านโนนสะอาดและบ้านโสกรัง บริเวณริมทางหลวงแผ่นดินขอนแก่น - อุดรธานี (ถนนมิตรภาพ)
ต่อมาเมื่อวันที่ 13 กรกฎาคม พ.ศ. 2512 ทางราชการได้แบ่งแยกตำบลโพธิศรีสำราญ ออกมาจัดตั้งเป็นตำบลโนนสะอาด อำเภอกุมภวาปี "สุขาภิบาลโพธิศรีสำราญ จึงขอเปลี่ยนชื่อตามตำบลที่ตั้งเป็น "สุขาภิบาลโนนสะอาด อำเภอกุมภวาปี" ในเมื่อวันที่ 8 มกราคม พ.ศ. 2513
จนกระทั่งเมื่อวันที่ 25 พฤษภาคม 2542 ประกาศกระทรวงมหาดไทย ได้ประกาศให้ สุขาภิบาลโนนสะอาด เปลี่ยนแปลงฐานะเป็น เทศบาลตำบลโนนสะอาด มาจนปัจจุบัน
เทศบาลตำบลโนนสะอาด ครอบคลุมพื้นที่ตำบลโนนสะอาดบางส่วน (นอกเขตเทศบาลตำบลหนองแวงโนนสะอาด) จำนวน 5 หมู่บ้าน ซึ่งแยกเป็นชุมชนทั้งสิ้น 8 ชุมชน ได้แก่
โตโยต้า ลีกคัพ รอบชิงชนะเลิศ 2560
ฟุตบอล โตโยต้า ลีกคัพ รอบชิงชนะเลิศ 2560 เป็นนัดชิงชนะเลิศของ โตโยต้า ลีกคัพ 2560 เป็นฤดูกาลที่ 8 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้เป็นการโคจรมาพบกันระหว่าง เอสซีจี เมืองทอง ยูไนเต็ด ทีมใหญ่ที่มาจาก โซนกรุงเทพมหานครและปริมณฑล และ เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย.
ในรอบรองชนะเลิศของพวกเขา, เอสซีจี เมืองทอง ยูไนเต็ด เอาชนะ บีอีซี เทโรศาสน 2–1 . ในขณะเดียวกัน, เชียงราย ยูไนเต็ด ก็เอาชนะ ราชบุรี มิตรผล 1–0 และสามารถกรุยทางเข้าสู่รอบชิงชนะเลิศ.
พระเจ้าฟ้ารั่ว
พระเจ้าฟ้ารั่ว (, ; 20 มีนาคม 1253 – ประมาณ 14 มกราคม 1307) เป็นปฐมกษัตริย์ในเมืองเมาะตะมะ ซึ่งปัจจุบันตั้งอยู่ในเขตประเทศพม่า ทรงครองราชสมบัติระหว่าง ค.ศ. 1287 ถึง 1307 พระองค์มีพระปรีชาสามารถทั้งด้านการต่างประเทศและการทหาร ทรงปกครองอาณาจักรมอญในพม่าตอนล่างช่วงการล่มสลายของอาณาจักรพุกามประมาณปี ค.ศ. 1280 กระทั่งพระองค์ถูกปลงพระชนม์ในปี ค.ศ. 1307 แต่สายราชสกุลที่สืบเชื้อสายจากพระองค์ก็ปกครองราชอาณาจักรหงสาวดีจนกระทั่งล่มสลายในช่วงกลางคริสต์ศตวรรษที่ 16
พระเจ้าฟ้ารั่วประสูติ เมื่อวันที่ 20 มีนาคม ค.ศ. 1253 โดยมีพระนามเดิมว่ามะกะโท (แมะกะตู) ต่อมาใน ค.ศ. 1272 ขณะพระชนมายุได้ 19 พรรษาก็ติดตามบิดาไปค้าขายที่อาณาจักรสุโขทัยในรัชสมัยพ่อขุนบานเมือง กษัตริย์รัชกาลที่ 2 แห่งราชวงศ์พระร่วง พระองค์ได้เข้ารับราชการในราชสำนักสุโขทัยโดยเริ่มจากตำแหน่งควาญช้างกระทั่งทำความดีความชอบเรื่อยมาจนได้รับปูนบำเหน็จเป็นขุนวังในรัชสมัยพ่อขุนรามคำแหงมหาราช รัชกาลองค์ที่ 3 และมีใจผูกพันรักใคร่กับเจ้านางสร้อยดาว พระราชธิดาของพ่อขุนรามคำแหงและได้พาเจ้านางสร้อยดาวหนีไป เมื่อสถาปนาพระองค์เป็นกษัตริย์เมืองเมาะตะมะแล้ว พระองค์ได้ส่งพระราชสาส์นมาขอขมาพ่อขุนรามคำแหงมหาราช ซึ่งทางฝั่งพ่อขุนรามคำแหงมหาราชก็ได้พระราชทานอภัยโทษ
ใน ค.ศ. 1285 พระองค์ได้ออกจากสุโขทัยกลับมายังเมาะตะมะและได้มีเรื่องกระทบกระทั่งกับอลิมามาง เจ้าเมืองเมาะตะมะที่ราชสำนักพุกามส่งมาและในที่สุดพระองค์ก็สามารถสังหารอลิมามางเป็นผลสำเร็จ พร้อมกับสถาปนาพระองค์เป็นกษัตริย์ ได้รับพระราชทานพระนามตามจารึกในสุพรรณบัฏจากพ่อขุนรามคำแหงว่าพระเจ้าฟ้ารั่ว แต่ชาวมอญเรียกว่าพระเจ้าวาโรตะละไตเจิญภะตาน หรือสมิงวาโร และประกาศอิสรภาพจากอาณาจักรพุกามเมื่อ ค.ศ. 1287 แต่พระองค์ก็ใช้เวลานานเกือบสิบปีในการจัดการกับเหล่าศัตรูทางการเมืองจนหมดสิ้น กระทั่งสามารถรวบรวมแผ่นดินมอญให้เป็นปึกแผ่นได้สำเร็จใน ค.ศ. 1296 พระองค์ยังได้รับการยอมรับจากราชวงศ์หยวนของจีนในปี ค.ศ. 1298
พระเจ้าฟ้ารั่วเสด็จสวรรคต เมื่อวันที่ 14 มกราคม ค.ศ. 1307 เนื่องจากถูกปลงพระชนม์โดยพระราชโอรส 2 พระองค์ของพระเจ้าตะยาพยาแห่งกรุงหงสาวดี อดีตพันธมิตรของพระเจ้าฟ้ารั่วเพื่อแก้แค้นให้กับพระบิดาที่ถูกพระเจ้าฟ้ารั่วจับสำเร็จโทษ และเนื่องจากพระเจ้าฟ้ารั่วสวรรคตโดยไร้รัชทายาททำให้มะกะตาพระอนุชาได้ขึ้นสืบราชบัลลังก์ต่อมาเป็นพระเจ้ารามประเดิด
เหรียญที่ระลึก &quot;ครบรอบ 300 ปีกองทัพเรือรัสเซีย&quot;
"ครบรอบ 300 ปีกองทัพเรือรัสเซีย"
เหรียญที่ระลึก "300 ปีแห่งกองทัพเรือรัสเซีย" () เป็นเหรียญที่ระลึกที่จัดทำโดยรัฐบาลรัสเซียสำหรับผู้ช่วยเหลือในกองทัพเรือรัสเซียหรือผู้ได้มีส่วนสำคัญในกองทัพเรือรัสเซีย เนื่องในวาระครบรอบ 300 ปีการสถาปนากองทัพเรือรัสเซีย เหรียญได้รับการสถาปนาเมื่อวันที่ 10 กุมภาพันธ์ พ.ศ. 2539 โดยประกาศจากประธานาธิบดีฉบับที่ 176
เหรียญที่ระลึก "ครบรอบ 300 ปีกองทัพเรือรัสเซีย" มีเส้นผ่านศูนย์กลาง 32 มิลลิเมตร ด้านหน้าเป็นรูปพระฉายาลักษณ์ของจักรพรรดิปีเตอร์ที่ 1 แห่งรัสเซีย และอาคารที่ทำการกองทัพรัสเซียพร้อมคำว่า "300 ปีแห่งกองทัพเรือรัสเซีย" () ข้างหลังเขียนว่า "1696-1996" รวงไม้โอ็คประกบข้างพร้อมสมอเรือสองสมอเรืออยู่ตรงกลาง
เจ้าชายต็อก-โอชิริน นามนานซือเหริน
ต็อก-โอชิริน นามนานซือเหริน (มองโกเลีย: Төгс-Очирын Намнансүрэн; จีน: 那木囊蘇倫; ทิเบต: རྣམ་སྣང་སྲུང་།; ค.ศ. 1878 - เมษายน ค.ศ. 1919) ตำแหน่งเต็มคือ "เซนโนโยนข่าน นามนานซือเหริน" (Сайн ноён хан Намнансүрэн, Good Noyan Khan Namnansuren) เป็นเจ้าชายผู้สืบทอดตำแหน่งมาตั้งแต่โบราณของมองโกลและทรงอำนาจมาก และเป็นผู้ที่มีความโดดเด่นในช่วงยุคต้นคริสต์ศตวรรษที่ 20 โดยเป็นผู้นำในการเรียกร้องเอกราชของมองโกเลีย พระองค์ดำรงตำแหน่งนายกรัฐมนตรีคนแรกของราชอาณาจักรมองโกเลียในคณะรัฐบาลของพระมหากษัตริย์ซึ่งก็คือ บอจด์ ข่าน ตั้งแต่ปีค.ศ. 1912 จนถึง ค.ศ. 1915 บอจด์ ข่านทรงโปรดเกล้าให้ยุบเลิกตำแหน่งนายกรัฐมนตรี และเปลี่ยนให้นามนานซือเหรินมาดำรงตำแหน่งรัฐมนตรีกระทรวงสงคราม แต่ถึงกระนั้นอำนาจยังคงเทียบเท่านายกรัฐมนตรีอยู่ดี
เควี 41
หลุมฝังพระศพ KV41 ตั้งอยู่ในหุบเขากษัตริย์ในประเทศอียิปต์เป็นสุสานสุดท้ายที่ถูกค้นพบโดย วิกเตอร์ ลอเรต และยังไม่ได้ขุดค้นหรือตรวจสอบ เจ้าของเดิมของหลุมฝังพระศพนี้ยังชัดเจน แต่อาจจะเป็นของพระนางเตติสฮอร์ริ
เควี 36
หลุมฝังศพ KV36 ตั้งอยู่ในหุบเขาของกษัตริย์อียิปต์ได้ถูกใช้สำหรับฝังศพของมาไอเฮอร์ปริ จากในช่วงราชวงศ์ที่สิบแปด
หลุมฝังศพของมาไอเฮอร์ปริ เป็นห้องขนาดเล็กหลุมฝังศพด้วยห้องที่ด้านล่างบนฝั่งตะวันตก ในห้องที่ฝังศพไม่ได้รับการตกแต่ง เป็นกับทุกฝังศพห้องไม่ใช่เชื้อวงศ์ในหุบเขากษัตริย์ มีขนาดยาว 3.90 เมตรและกว้าง 4.10 เมตร
องค์การบริหารส่วนตำบลตาลเนิ้ง
องค์การบริหารส่วนตำบลตาลเนิ้ง เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร สภาพพื้นที่ส่วนใหญ่เป็นที่ราบลุ่ม ดินร่วนปนทราย เหมาะสำหรับการทำนา
ประวัติความเป็นมา
ตำบลตาลเนิ้ง ก่อตั้งเมื่อใดไม่มีหลักฐานที่ชัดเจน แต่มีหลักฐานเพียงว่า ตำบลตาลเนิ้ง อำเภอสว่างแดนดิน มีมาก่อนปี พ.ศ. 2501 เนื่องจากทางราชการได้แบ่งแยกพื้นที่บางส่วนของตำบลตาลเนิ้ง ออกมาตั้งเป็น "ตำบลตาลเนิ้งใหม่" เมื่อวันที่ 25 ธันวาคม พ.ศ. 2501และต่อมาพื้นที่ในตำบลตาลเนิ้ง (เดิม) ทางราชการได้แบ่งกระจายออกไปอยู่ในการปกครองของตำบลตาลเนิ้งใหม่กับตำบลพันนา พร้อมประกาศยุบตำบลตาลเนิ้ง (เดิม) ตั้งแต่วันที่ 1 มีนาคม พ.ศ. 2503 เป็นต้นมาแล้วเปลี่ยนชื่อตำบลตาลเนิ้งใหม่ เป็น ตำบลตาลเนิ้ง
ต่อมาพื้นที่ตำบลตาลเนิ้ง (ใหม่) มีพื้นท่กว้างขวางยากต่อการปกครองจึงได้แบ่งแยกทางด้านทิศตะวันตกออกมาตั้งตำบลใหม่ ชื่อ ตำบลตาลเนิ้งใหม่ (ครั้งที่2)จำนวน 8 หมู่บ้าน
เมื่อวันที่ 5 กรกฎาคม พ.ศ. 2516 ตำบลตาลเนิ้ง (ใหม่ครั้งที่ 1) ได้รับประกาศให้จัดตังเป็น "สภาตำบลตาลเนิ้ง"
ต่อมาเมื่อวันที่ 9 เมษายน พ.ศ. 2517 ตำบลตาลเนิ้งใหม่ (ครั้งที่ 2) ประกาศตั้งเป็น "สภาตำบลตาลเนิ้งใหม่" จนต่อมาได้เปลี่ยนชื่อเป็น "ตาลโกน" ตามชื่อหมู่บ้านหมู่ที่ 1 และ สภาตำบลตาลเนิ้ง (ใหม่ครั้งที่ 1) ได้รับประกาศเปลี่ยนเปลี่ยนฐานะจาก สภาตำบลตาลเนิ้ง เป็นองค์การบริหารส่วนตำบลตาลเนิ้ง มาจนปัจจุบัน
ปัจจุบัน องค์การบริหารส่วนตำบลตาลเนิ้ง ปกครองครอบคลุมทั้งตำบล ประกอบด้วย 9 หมู่บ้าน ได้แก่
อี.ที. ดิเอกซ์ตราเทอร์เรสเทรียล (วิดีโอเกม)
อี.ที. ดิเอกซ์ตราเทอร์เรสเทรียล ( เรียกอีกอย่างว่า E.T. ) เป็นวิดีโอเกมแนวผจญภัยในปี 1982 ที่พัฒนาและเผยแพร่โดย อาตาริอิงค์ สำหรับเครื่องเล่นเกมคอนโซล อาตาริ 2600 โดยได้เค้าโครงจากภาพยนตร์ชื่อเดียวกันและได้รับการออกแบบโดย Howard Scott Warshaw วัตถุประสงค์ของเกมคือการแนะนำตัวละครตัวนี้ผ่านหน้าจอแบบลูกบาศก์ เพื่อเก็บชิ้นส่วนของโทรศัพท์นพเคราะห์ สามชิ้น ซึ่งจะส่งสัญญาณวิทยุกลับไปในอวกาศ เพื่อแจ้งให้ยานแม่กลับมารับ
Warshaw ตั้งใจพัฒนาเกมที่จะปรับให้คล้ายกับภาพยนตร์และบริษัทอาตาริ คิดว่ามันจะเป็นเกมที่ประสบความสำเร็จด้วยยอดขายที่สูงขึ้น เนื่องจากภาพยนตร์เรื่องนี้ยังเป็นที่นิยมอย่างมากในสมัยนั้น การเจรจาเพื่อรักษาสิทธิที่จะพัฒนาเกมจบลงในปลายเดือนกรกฎาคม 1982 โดยที่ Warshaw ใช้เวลาเพียงแค่ 5 สัปดาห์ในการพัฒนาเกม เพื่อให้วางจำหน่ายทันช่วงเทศกาลคริสต์มาส 1982 หลังปล่อยตัวเกมครั้งสุดท้าย เกมต้องเผชิญกับการวิพากษ์วิจารณ์อย่างหนัก E.T. มักถูกอ้างถึงว่าเป็นหนึ่งในเกมวิดีโอที่เลวร้ายที่สุดตลอดกาลและเป็นหนึ่งในความล้มเหลวในเชิงพาณิชย์ที่ใหญ่ที่สุดในประวัติศาสตร์วิดีโอเกม อย่างไรก็ตามเรื่องนี้เป็นที่นิยมมากสำหรับเหตุผลและยังถือว่าเป็นหนึ่งในเกมที่สำคัญที่สุดในประวัติศาสตร์ของวิดีโอเกม โดยเกมถูกโยงว่าเป็นหนึ่งในปัจจัยต้น ๆ ที่นำมาสู่วิกฤตการณ์อุตสาหกรรมวิดีโอเกมในปี 1983 และได้รับการอ้างถึงบ่อยครั้ง และ เย้ยหยันในวัฒนธรรมสมัยนิยม ซึ่งจะถูกนำมาใช้เป็นเครื่องเตือนเกี่ยวกับอันตรายของการพัฒนาเกมที่เร็วเกินไปและการเร่งสตูดิโอที่มากเกินเหตุ
มีรายงานในปี ค.ศ. 1983 ที่มีการเปิดเผยเป็นตำนานเมืองว่าผลที่ตามมาของการผลิตตลับเกมที่มากเกินไปและการส่งคืนตลับเกมที่ขายไม่ออกนับล้านตลับ ทำให้ตลับเกมทั้งหมดได้ถูกฝังอยู่ในหลุมฝังกลบของเมืองแอละโมกอร์โด รัฐนิวเม็กซิโก ในปี 2556 ได้มีแผนดำเนินการขุดค้นเพื่อตรวจสอบความจริงของรายงานเกี่ยวกับการฝังกลบ กระทั่งในเดือนเมษายน 2014 ผู้ขุดค้นยืนยันว่าเรื่องการฝังตลับเกมที่แอละโมกอร์โดเป็นเรื่องจริง นอกเหนือจากเกม E.T. แล้วยังได้ขุดพบตลับเกมอื่น ๆ อีกด้วย โดยเจมส์ เฮลเลอร์ อดีตผู้จัดการของอาตาริ ผู้รับผิดชอบต่อการฝังตลับเกมได้เปิดเผยกับสำนักข่าว AP ว่ามีตลับเกมจำนวน 728,000 ตลับถูกฝังอยู่
องค์การบริหารส่วนตำบลตาลโกน
องค์การบริหารส่วนตำบลตาลโกน เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร สภาพพื้นที่ส่วนใหญ่เป็นที่ราบลุ่ม ดินเป็นดินร่วมปนทราย เหมาะแก่การทำการเกษตรกรรม ประชาชนส่วนใหญ่พูดภาษาไทยอีสาน นับถือศาสนาพุทธ
ประวัติความเป็นมา
ตำบลตาลโกน ก่อตั้งโดยมีความเกี่ยวพันกับตำบลตาลเนิ้ง เนื่องจากเปลี่ยนชื่อมาจาก ตำบลตาลเนิ้งใหม่ ซึ่งอธิบายได้ว่าทางราชการได้แบ่งแยกพื้นที่บางส่วนของตำบลตาลเนิ้ง ออกมาตั้งเป็น "ตำบลตาลเนิ้งใหม่" เมื่อวันที่ 25 ธันวาคม พ.ศ. 2501และต่อมาพื้นที่ในตำบลตาลเนิ้ง (เดิม) ทางราชการได้แบ่งกระจายออกไปอยู่ในการปกครองของตำบลตาลเนิ้งใหม่กับตำบลพันนา พร้อมประกาศยุบตำบลตาลเนิ้ง (เดิม) ตั้งแต่วันที่ 1 มีนาคม พ.ศ. 2503 เป็นต้นมาแลัเปลี่ยนชื่อตำบลตาลเนิ้งใหม่ เป็น ตำบลตาลเนิ้ง
ต่อมาพื้นที่ตำบลตาลเนิ้ง (ใหม่) มีพื้นท่กว้างขวางยากต่อการปกครองจึงได้แบ่งแยกทางด้านทิศตะวันตกออกมาตั้งตำบลใหม่ ชื่อ ตำบลตาลเนิ้งใหม่ (ครั้งที่2)จำนวน 8 หมู่บ้าน
เมื่อวันที่ 5 กรกฎาคม พ.ศ. 2516 ตำบลตาลเนิ้ง (ใหม่ครั้งที่ 1) ได้รับประกาศให้จัดตังเป็น "สภาตำบลตาลเนิ้ง" จนกระทั่ง สภาตำบลตาลเนิ้ง (ใหม่ครั้งที่ 1) ด้รับประกาศเปลี่ยนเปลี่ยนฐานะจาก สภาตำบลตาลเนิ้ง เป็นองค์การบริหารส่วนตำบลตาลเนิ้ง มาจนปัจจุบัน
ต่อมาเมื่อวันที่ 9 เมษายน พ.ศ. 2517 ตำบลตาลเนิ้งใหม่ (ครั้งที่ 2) ประกาศตั้งเป็น "สภาตำบลตาลเนิ้งใหม่" และได้เปลี่ยนชื่อตามชื่อหมู่ที่ 1 คือ สภาตำบลตาลโกน จนได้ยกฐานะเป็นองค์การบริหารส่วนตำบลตาลโกน ในเมื่อวันที่ 19 มกราคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลตาลโกน จนปัจจุบันนี้
ปัจจุบัน องค์การบริหารส่วนตำบลตาลเนิ้ง ปกครองครอบคลุมทั้งตำบล ประกอบด้วย 11 หมู่บ้าน ได้แก่
ชีวิตเธอดีอยู่แล้ว
ชีวิตเธอดีอยู่แล้ว เป็นซิงเกิลที่ 3 ของวงเดอะ คาสเซิล ในปี พ.ศ. 2560 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้อง-ทำนองโดย ธรรมธร มัคคสมัน และเรียบเรียงโดย The Kastle เพลงนี้ออกจำหน่ายในวันที่ 5 มิถุนายน พ.ศ. 2560
เนื้อหาของเพลงพูดถึงเรื่องราวของความสัมพันธ์ของคน ๆ หนึ่ง ที่ทุ่มเททุกทางที่จะได้เข้าใกล้คนที่เราชอบ แต่ยิ่งพยายามมากเท่าไหร่ก็ยิ่งรู้ว่าไม่มีทางเป็นไปได้ จนได้เข้าใจว่า หลายสิ่งบนโลกนี้ปล่อยไว้เฉย ๆ นั่นก็สวยงามแล้ว จนทำได้แค่บอกกับตัวเองว่า ปล่อยเธอไปคงดีที่สุด เพราะชีวิตเธอก็ดีอยู่แล้ว
อาหารโอกินาวะ
อาหารโอกินาวะ () คืออาหารพื้นเมืองของจังหวัดโอกินาวะซึ่งเป็นจังหวัดภาคใต้ของประเทศญี่ปุ่น บ้างเรียกว่า อาหารรีวกีว () ตามนามอดีตอาณาจักรรีวกีวซึ่งเคยตั้งอยู่ ณ บริเวณดังกล่าว เนื่องจากความแตกต่างทางวัฒนธรรม, ประวัติศาสตร์การติดต่อค้าขายกับต่างชาติ, ภูมิอากาศ, พืชพรรณ และวัตถุดิบอื่น ๆ ทำให้อาหารโอกินาวะแตกต่างไปจากอาหารญี่ปุ่นในแผ่นดินใหญ่
อาหารโอกินาวะได้รับอิทธิพลส่วนใหญ่มาจากอาหารจีนและเอเชียตะวันออกเฉียงใต้สืบเนื่องจากการค้าขายที่มีมายาวนาน มันเทศเข้าสู่โอกินาวะเมื่อปี ค.ศ. 1605 ที่ต่อมาได้กลายเป็นอาหารหลักของโอกินาวะจนถึงต้นศตวรรษที่ 20 บทความที่เขียนโดยบริษัทคิคโคแมนระบุว่ามะระและบวบในโอกินาวะถูกนำไปจากเอเชียตะวันออกเฉียงใต้ ต่อมาเมื่ออาณาจักรรีวกีวตกเป็นรัฐบรรณาการของจีน พ่อครัวชาวโอกินาวะจำนวนหนึ่งได้เข้าไปเรียนรู้การทำอาหารอย่างจีนที่มณฑลฝูเจี้ยน ด้วยเหตุนี้อาหารจีนส่งอิทธิพลสู่อาหารโอกินาวะมาจนถึงปัจจุบัน และบทความของคิคโคแมนยังกล่าวไปอีกว่าการกลั่นอาวาโมริ () อาจเป็นสิ่งเดียวกับเหล้าขาวซึ่งได้รับไปจากสยามหรือประเทศไทยในปัจจุบัน โดยเข้าสู่โอกินาวะตั้งแต่ศตวรรษที่ 15 ครั้นเมื่อแคว้นคาโงชิมะเข้ารุกรานอาณาจักรรีวกีว เหล่าพ่อครัวโอกินาวะจึงเข้าไปร่ำเรียนการทำอาหารญี่ปุ่น และด้วยเหตุนี้จึงทำให้อาหารโอกินาวะได้รับอิทธิพลจากอาหารญี่ปุ่นเพิ่มขึ้นมาอีก
ในช่วงที่สหรัฐปกครองโอกินาวะหลังสงครามโลกครั้งที่สอง ในระยะเวลาดังกล่าว อาหารกระป๋องได้รับความนิยมมาก ร้านแฮมเบอร์เกอร์แบบอเมริกันผุดขึ้นในโอกินาวะ ชาวโอกินาวะเองก็คุ้นชินกับวัฒนธรรมอาหารของอเมริกันเป็นอย่างดี โดยเฉพาะอย่างยิ่งเมื่อมีทหารสหรัฐเข้ามาประจำการอยู่ในโอกินาวะนับตั้งแต่สิ้นสงครามโลกครั้งที่สอง
อาหารโอกินาวะมีการใช้ผักและผลไม้ประกอบ โดยได้รับอิทธิพลจากอาหารเอเชียใต้และเอเชียตะวันออกเฉียงใต้ มีการใช้สมุนไพรและเครื่องเทศมากกว่าอาหารญี่ปุ่นแผ่นดินใหญ่ แต่น้อยกว่าอาหารในกลุ่มประเทศหมู่เกาะเขตร้อนอื่น ๆ อาหารโอกินาวะส่วนใหญ่จะประกอบไปด้วยเกลือ, มิโซะ, ปลาโอแห้ง, สาหร่ายคมบุ และเห็ดชนิดต่าง ๆ
ลักษณะเด่นอีกอย่างหนึ่งของอาหารโอกินาวะคือนิยมใช้เนื้อสัตว์ โดยมีแหล่งโปรตีนหลักคือเนื้อหมู ส่วนหนึ่งก็เพราะหมู่เกาะโอกินาวะแทบมิได้รับอิทธิพลจากศาสนาพุทธหรือรับนโยบายงดบริโภคเนื้อสัตว์ของรัฐบาลโชกุนโทกูงาวะ ทั้งนี้โอกินาวะมีวัฒนธรรมการเลี้ยงสัตว์เพื่อบริโภคมาตั้งแต่สมัยเอโดะแล้ว ชาวโอกินาวะกล่าวถึงอาหารของพวกตนว่า "เริ่มด้วยหมู จบที่หมู" และ "หมูกินได้ทุกส่วนยกเว้นกีบเท้าและเสียงร้องอู๊ด ๆ ของมัน"
แม้โอกินาวะจะล้อมรอบไปด้วยทะเล แต่ชาวโอกินาวะบริโภคอาหารทะเลค่อนข้างน้อยหากเปรียบเทียบกับวัฒนธรรมชายฝั่งทะเลในที่อื่น ๆ ปลาและผลิตภัณฑ์จากอาหารทะเลต่าง ๆ ไม่สามารถเก็บไว้ได้นาน เพราะสภาพอากาศของโอกินาวะค่อนข้างร้อน อาจทำให้เน่าเสียง่าย ด้วยเหตุนี้จึงมีวิธีถนอมอาหาร เป็นต้นว่าหมักเกลือ, ตากแห้ง, ย่าง, เคี่ยวกับซอสถั่วเหลือง หรือทำเป็นคามาโบโกะแทน ส่วนซาชิมิในโอกินาวะมีให้รับประทานค่อนข้างจำกัด ด้วยอุณหภูมิบนเกาะส่งผลให้ความสดใหม่คงอยู่ได้ไม่นาน ต่างจากญี่ปุ่นแผ่นดินใหญ่
ซาบีนา เที่ยวบินที่ 571
ซาบีนา เที่ยวบินที่ 571 เป็นเที่ยวบินของสายการบินซาบีนา ออกเดินทางจากกรุงบรัสเซลส์ ประเทศเบลเยียม ผ่านกรุงเวียนนา ประเทศออสเตรียถึงเมืองลอด ประเทศอิสราเอล เมื่อวันที่ 8 พฤษภาคม ค.ศ. 1972 เที่ยวบินนี้ถูกจี้โดยสลัดอากาศที่ปลอมตัวเป็นคู่ 4 คน สลัดอากาศกลุ่มนี้เป็นสมาชิกกลุ่มกันยายนทมิฬ องค์กรก่อการร้ายของปาเลสไตน์ ทั้งหมดพกอาวุธปืน ระเบิดมือและเข็มขัดระเบิด
ยี่สิบนาทีหลังออกเดินทาง พวกเขาจี้กัปตันเรจินัลด์ เลวี ชาวอังกฤษ ให้ลงจอดที่ท่าอากาศยานนานาชาติเทลอาวีฟ-ลอด (ท่าอากาศยานนานาชาติเบนกูเรียนในปัจจุบัน) และแยกผู้โดยสารชาวยิวไปไว้ที่ท้ายเครื่อง เมื่อเครื่องลงจอด สลัดอากาศยื่นข้อเรียกร้องให้ปล่อยตัวนักโทษชาวปาเลสไตน์ 315 คนและขู่ว่าจะระเบิดเครื่องบินพร้อมกับผู้โดยสาร โมเช ดายันและชิโมน เปเรส รัฐมนตรีกระทรวงกลาโหมและรัฐมนตรีกระทรวงคมนาคมอิสราเอลตามลำดับดำเนินการเจรจากับสลัดอากาศพร้อมกับวางแผนช่วยเหลือในชื่อปฏิบัติการไอโซโทป
ต่อมาเวลา 16.00 น. ของวันที่ 9 พฤษภาคม ค.ศ. 1972 กลุ่มคอมมานโด 16 นายซึ่งมีสมาชิก เช่น เอฮุด บารักและเบนจามิน เนทันยาฮู (ต่อมาทั้งคู่ดำรงตำแหน่งนายกรัฐมนตรีอิสราเอล) ปลอมตัวเป็นช่างซ่อมเครื่องบินก่อนจะปฏิบัติการช่วยเหลือตัวประกัน ปฏิบัติการนี้มีผู้เสียชีวิต 3 คน เป็นผู้โดยสาร 1 คนและสลัดอากาศชาย 2 คน ส่วนสลัดอากาศหญิงอีก 2 คนถูกจับกุม หลังเหตุการณ์ดังกล่าว สลัดอากาศหญิงทั้งสองคนถูกตัดสินจำคุกตลอดชีวิต แต่ได้รับการปล่อยตัวในเดือนพฤศจิกายน ค.ศ. 1983 โดยเป็นส่วนหนึ่งของการแลกเปลี่ยนนักโทษหลังสงครามเลบานอน ค.ศ. 1982 ระหว่างอิสราเอลกับปาเลสไตน์
มูลนิธิเพื่อการวิจัยโรคมะเร็งแห่งประเทศญี่ปุ่น
มูลนิธิเพื่อการวิจัยโรคมะเร็งแห่งประเทศญี่ปุ่น (; ; อักษรย่อ: JFCR) เป็นองค์กรการวิจัยโรคมะเร็งที่ไม่หวังผลกำไร ซึ่งตั้งอยู่ในอะริอะเกะ โตเกียว มูลนิธินี้ก่อตั้่งขึ้นในปี ค.ศ. 1908 ในฐานะองค์กรแรกของประเทศญี่ปุ่นที่มีความเชี่ยวชาญด้านมะเร็งโดยยะมะงิวะ คะสึซะบุโร และผู้สนับสนุนของเขา สถาบันมะเร็งและโรงพยาบาลที่ติดมาของมูลนิธิได้รับการจัดตั้งขึ้นในปี ค.ศ. 1934 ทั้งนี้ มูลนิธิเพื่อการวิจัยโรคมะเร็งแห่งประเทศญี่ปุ่นได้กลายเป็นสมาชิกเต็มตัวของสหภาพเพื่อการควบคุมมะเร็งนานาชาติในปี ค.ศ. 1968
สถาบันมะเร็งแห่งมูลนิธิเพื่อการวิจัยโรคมะเร็งแห่งประเทศญี่ปุ่น เป็นหนึ่งในสถาบันวิจัยทางการแพทย์และชีววิทยาชั้นนำของประเทศญี่ปุ่น เมื่อวารสารอเมริกันอย่าง"ไซเอนซ์" ตีพิมพ์ผลงานพิเศษด้านวิทยาศาสตร์ในประเทศญี่ปุ่นในปี ค.ศ. 1992 ได้มีการอธิบายถึงสถาบันแห่งนี้ว่าเป็นสถาบันที่มีประสิทธิผลมากที่สุดแห่งหนึ่งและได้รับการยกย่องมากที่สุดของโลกในช่วงเวลานั้น
การวิจัยของสถาบันครอบคลุมสาขาชีวการแพทย์ที่หลากหลาย ประกอบด้วย ชีวเคมี, ชีววิทยาของเซลล์, พยาธิวิทยา, กลไกการเกิดมะเร็ง, จีโนมิกส์, ชีววิทยาระบบ และวิศวกรรมชีวเวช สำหรับความสำเร็จ ได้แก่โรงพยาบาลสถาบันมะเร็ง ของมูลนิธิเพื่อการวิจัยโรคมะเร็งแห่งประเทศญี่ปุ่น ได้รับการก่อตั้งเมื่อปี ค.ศ. 1934 ในฐานะโรงพยาบาลมะเร็งเฉพาะทางในประเทศญี่ปุ่น โดยมีเพียง 29 เตียง และมีผู้อำนวยการคนแรกคือริวกิชิ อินะดะ ส่วนปัจจุบัน โรงพยาบาลมีประมาณ 700 เตียง และในปีงบประมาณ 2011 มีผู้ป่วยนอก 61,324 คน และผู้ป่วยใน 9,690 ราย
คลินิกและแผนก ได้แก่ ศูนย์ทรวงอก (การแพทย์ด้านมะเร็งวิทยาทรวงอกและมะเร็งวิทยาศัลยกรรม), ศูนย์ระบบทางเดินอาหาร (อายุรศาสตร์และศัลยศาสตร์ระบบทางเดินอาหาร), ศูนย์มะเร็งวิทยาเต้านม (การแพทย์ด้านมะเร็งวิทยาเต้านมและมะเร็งวิทยาศัลยกรรม), มะเร็งวิทยาทางนรีเวช, มะเร็งวิทยาศีรษะและคอ, มะเร็งวิทยากระดูกและข้อ, มะเร็งวิทยาอวัยวะสืบพันธุ์, มะเร็งวิทยาโลหิต, การแพทย์ด้านมะเร็งวิทยา, ศูนย์มะเร็งซาร์โคมา, การบำบัดแบบประคับประคอง, เวชศาสตร์ทั่วไป, วิสัญญีวิทยา/การบริการระงับปวดหลังผ่าตัด, มะเร็งวิทยาและจิตรักษา, พลาสติกและการผ่าตัดเพื่อเสริมสร้าง, จักษุวิทยา, โรคติดเชื้อ, ยาสมุนไพรจีน, การทำฟัน, มะเร็งวิทยารังสีรักษา, รังสีวิทยาวินิจฉัย, การส่องกล้อง, การแพทย์ด้านมะเร็งวิทยาที่ครอบคลุม, คลินิกมะเร็งวิทยาทางพันธุกรรม และศูนย์คัดกรองมะเร็ง
เควี 29
หลุมฝังศพ KV29 เป็นสุสานอียิปต์โบราณในหุบเขากษัตริย์ซึ่งตั้งอยู่ในประเทศอียิปต์ ซึ่งไม่ได้ถูกขุดขึ้นและยังคงเต็มไปด้วยซากที่เกิดมาจากน้ำท่วม เหลือแค่ทางเข้าสุสานที่ไม่ได้ถูกน้ำท่วม
การช่วยชีวิตขั้นพื้นฐาน
การช่วยชีวิตขั้นพื้นฐาน () เป็นระดับของการรักษาทางการแพทย์ระดับหนึ่ง ซึ่งใช้สำหรับช่วยเหลือผู้ที่เจ็บป่วยหรือบาดเจ็บรุนแรงจนเป็นอันตรายถึงชีวิต ระหว่างรอหรือระหว่างการนำส่งโรงพยาบาลเพื่อรับการรักษาแบบเต็มรูปแบบ อาจทำโดยบุคลากรทางการแพทย์ เช่น แพทย์ พยาบาล เวชกิจฉุกเฉิน อาสาสมัครกู้ชีพ หรือคนทั่วไปที่ได้รับการฝึก
เจ้าชายแอนดรูว์แห่งยูโกสลาเวีย
เจ้าชายแอรดรูว์แห่งยูโกสลาเวีย () เป็นพระราชโอรสพระองค์สุดท้องใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย กับ มาเรียแห่งโรมาเนีย สมเด็จพระราชินียูโกสลาเวีย พระองค์ประสูติ ณ ราชอาณาจักรยูโกสลาเวีย โดยทรงมีพระเชษฐา 2 พระองค์คือ
เจ้าชายแอนดรูว์แห่งยูโกสลาเวีย ทรงเสกสมรสกับ เจ้าหญิงคริสตินา-มาร์เกรเธอแห่งเฮสส์ พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 2 สิงหาคม พ.ศ. 2499 ณ พระราชวังโคบอร์ก อันเป็นพระราชวังที่เจ้าหญิงคริสตินา-มาร์เกรเธอประสูติ โดยมีพระบุตรร่วมกัน ดังนี้
โดยหลังจากนั้น พระองค์ทรงหย่าจากกัน
เจ้าชายแอนดรูว์แห่งยูโกสลาเวีย ทรงเสกสมรสครั้งที่ 2 กับ เจ้าหญิงคิระแห่งลีนีเจน โดยมีพระบุตร 3 พระองค์ดังนี้
ทรงหย่าเมื่อวันที่ 10 กรกฎาคม พ.ศ. 2515
เจ้าชายแอนดรูว์แห่งยูโกสลาเวีย เสกสมรสกับ อีวา มาเรีย แอนดริโครวิช เมื่อวันที่ 30 มีนาคม พ.ศ. 2517 แต่ไม่มีพระบุตรร่วมกัน
หลังจากการล่มสลายของสถาบันพระมหากษัตริย์ในพระราชวงศ์คาราจอร์จเจวิช พระองค์ได้เสด็จไปประทับ ณ กรุงลอนดอน สหราชอาณาจักร ซึ่งพระองค์ทรงเป็นนายหน้าขายประกันภัย
พระองค์ถูกพบว่าสิ้นพระชนม์ในรถยนต์ส่วนพระองค์ใน รัฐแคลิฟอร์เนีย เมื่อวันที่ 7 พฤษภาคม พ.ศ. 2533 การสิ้นพระชนม์ของพระองค์ เจ้าหน้าที่ได้ลงความเห็นว่าเป็นการ อัตวินิบาตกรรม ด้วยพระองค์เอง ด้วยการเปิดเครื่องยนต์ทำให้ได้รับคาร์บอนไดออกไซด์ ในพระวรกายมากเกินไป จนสิ้นพระชนม์ขณมีพระชันษา 60 พรรษา
พระเจ้ารามประเดิด
พระเจ้ารามประเดิด (, ; 1254 – 1311) เป็นพระมหากษัตริย์รัชกาลที่ 2 แห่งเมืองเมาะตะมะ ครองราชย์ระหว่าง ค.ศ. 1307 ถึง 1311 พระองค์ขึ้นสืบราชบัลลังก์จากพระเจ้าฟ้ารั่วปฐมกษัตริย์ผู้เป็นพระเชษฐาซึ่งสวรรคตโดยไร้รัชทายาท รัชสมัยของพระองค์ต้องเผชิญหน้ากับการรุกรานจากอาณาจักรล้านนา
พระเจ้ารามประเดิดประสูติเมื่อวันที่ 27 มีนาคม ค.ศ. 1254 มีพระนามเดิมว่ามะกะตา โดยพระองค์มีพระเชษฐา 1 พระองค์คือพระเจ้าฟ้ารั่ว และมีพระขนิษฐา 1 พระองค์คือนางอุ่นเรือน เมื่อมะกะโทสถาปนาตนเองขึ้นเป็นพระเจ้าเมาะตะมะใน ค.ศ. 1287 ก็ได้สถาปนาพระราชอนุชาพระองค์เดียวคือมะกะตาเป็นรัชทายาทเนื่องจากพระองค์มีพระราชธิดาพระองค์เดียว
เมื่อพระเจ้าฟ้ารั่วถูกปลงพระชนม์ในวันที่ 14 มกราคม ค.ศ. 1307 พระองค์จึงได้ขึ้นสืบราชบัลลังก์ต่อมา แต่พระองค์ต้องใช้เวลาปราบปรามผู้มีส่วนเกี่ยวข้องกับการสวรรคตของพระเจ้าฟ้ารั่วนานถึง 2 สัปดาห์ จึงได้ประกอบพระราชพิธีราชาภิเษกเมื่อวันที่ 28 มกราคม ปีเดียวกัน
ในเดือนมีนาคม ค.ศ. 1311 นางอุ่นเรือนและสมิงมังละ พระสวามีได้ก่อกบฏเข้ายึดราชบัลลังก์ ระหว่างที่พระเจ้ารามประเดิดเสด็จออกไปคล้องช้างป่าที่เมาะลำเลิง เมื่อพระองค์ทราบข่าวจึงรีบเสด็จกลับแต่ได้พบว่าประตูเมืองถูกปิด พระองค์จึงรีบเสด็จหนีไปยังป่าข้างเมืองแต่ก็ถูกทหารของมินบาละสังหารจนสวรรคต ทำให้ราชบัลลังก์ว่างลงกว่า 2 สัปดาห์ จากนั้นจึงได้มีการอัญเชิญเจ้าอาวพระโอรสของเจ้านางอุ่นเรือนและสมิงมังละขึ้นเป็นพระเจ้าแสนเมือง เมื่อวันที่ 10 เมษายน ปีเดียวกัน
ลีกของไอร์แลนด์พรีเมียร์ดิวิชัน
ลีกของไอร์แลนด์พรีเมียร์ดิวิชัน () เป็นลีกฟุตบอลสูงสุดของประเทศไอร์แลนด์ ก่อตั้งในปี ค.ศ. 1985
เอเบิล กาวเวอร์
เอเบิล แอนโทนี เจมส์ กาวเวอร์ (; ค.ศ. 1836 ที่ลีวอร์โน ประเทศอิตาลี – 1899?) เป็นกงสุลชาวอังกฤษ ปฏิบัติหน้าที่ในญี่ปุ่น 2 ครั้ง ระหว่างช่วงบะกุมะสึ ที่นะงะซะกิและฮะโกะดะเตะ เขายังเป็นช่างภาพสมัครเล่น
หลังจากใช้ชีวิตในประเทศจีน กาวเวอร์ทำงานที่สถานอัครราชทูตอังกฤษในโทเซ็นจิ เอะโดะ (ต่อมาคือโตเกียว) เขาเป็นส่วนหนึ่งของทีมเจ้าหน้าที่ของรัทเทอร์ฟอร์ด อัลคอก ต่อมาปี ค.ศ. 1863 เขามีส่วนร่วมในการระดมยิงคะโงะชิมะ ในปี ค.ศ. 1866 เขาได้เป็นกงสุลในฮะโกะดะเตะ (ในเอะโซะ ต่อมาคือ ฮกไกโด) โดยก่อนหน้านั้นเป็นกงสุลในนะงะซะกิ (ในคิวชู)
หลายปีที่ผ่านมา เชื่อกันว่า ไม่ กาวเวอร์ หรือ วอลเทอร์ บี. วุดเบอรี อาจจะมีส่วนร่วมในภารกิจของบริษัทจากลอนดอนที่ชื่อ "เนเกรตตีและแซมบรา" ("Negretti and Zambra") ในการถ่ายภาพประเทศจีนและญี่ปุ่น ระหว่างปี ค.ศ. 1857 ถึง 1860 เพราะปัจจุบันภาพถ่ายของปีแยร์ รอซีเย ยังมีข้อสงสัย ชุดภาพของมหาวิทยาลัยไลเดิน มีภาพถ่ายของกาวเวอร์ ที่มีลายเซ็นว่า "P. Rossier" และในปี ค.ศ. 1859 ทั้งรอซีเยและกาวเวอร์ได้ออกเดินทางร่วมกันโดย เรือหลวง "แซมป์ซัน" จากนะงะซะกิไปยังเอะโดะ
วอลเทอร์ บี. วุดเบอรี
วอลเทอร์ เบนต์ลีย์ วุดเบอรี (Walter Bentley Woodbury; 26 มิถุนายน ค.ศ. 1834 – 5 กันยายน ค.ศ. 1885) เป็นนักประดิษฐ์และช่างภาพยุคบุกเบิกชาวอังกฤษ เขาเป็นหนึ่งในช่างภาพยุคแรกของออสเตรเลียและหมู่เกาะอินเดียตะวันออกของเนเธอร์แลนด์ (ส่วนหนึ่งของอินโดนีเซีย) เขาจดสิทธิบัตรสิ่งประดิษฐ์ที่เกี่ยวกับการถ่ายภาพหลายชิ้น เขายังเป็นที่รู้จักกับผู้คิดนวัตกรรม กระบวนการถ่ายภาพวุดเบอรี (woodburytype photomechanical process)
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 6
กลุ่ม 6 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: สวีเดน, เบลเยียม, ตุรกี, ฮังการี, ไซปรัส, และ มอลตา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 27 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เวลาคือ CET/CEST.
มาเอดะ เก็นโซ
มาเอดะ เก็นโซ () (ค.ศ. 1831–1906) เป็นช่างภาพชาวญี่ปุ่นจากทางเหนือของเกาะคีวชู เขาศึกษาการถ่ายภาพที่นะงะซะกิจจากยัน กาเริล ฟัน แด็นบรุกและเย. แอ็ล. เซ. โปมเปอ ฟัน เมร์เดอร์โฟร์ต ต่างก็ไม่ใช่ช่างภาพผู้มีประสบการณ์ ความพยายามถ่ายภาพส่วนมากก็ล้มเหลว ถึงกระนั้น พวกเขาก็ได้สอนการถ่ายภาพด้วยกระบวนการกระจกเปียกให้แก่มะเอะดะและนักเรียนคนอื่น ๆ รวมถึง ฟูรูกาวะ ชุมเป, คาวาโนะ เทโซ, อูเอโนะ ฮิโกมะ‎ และ โฮริเอะ คูวาจิโร จนเมื่อช่างภาพชาวสวิส ปีแยร์ รอซีเย เดินทางมาถึงญี่ปุ่นในปี ค.ศ. 1858 กับภารกิจถ่ายภาพให้กับบริษัท "เนเกรตตีและแซมบรา" ("Negretti and Zambra") มะเอะดะได้รับคำแนะนำให้มาช่วยเหลือเขาและเรียนรู้การถ่ายภาพเพิ่มเติม มะเอะดะรวมถึงนักเรียนคนอื่นได้ช่วยดูแลรอซีเยระหว่างที่อยู่ในนะงะซะกิ รอซีเยได้ถ่ายภาพพระ ขอทาน ผู้ชมซูโม่ และที่อยู่ของชาวต่างชาติ รวมถึงภาพถ่ายของอาเล็กซันเดอร์ ฟ็อน ซีบ็อลท์ และซามูไร
รอซีเยคิดว่า ที่ภาพถ่ายของโปมเปอ ฟัน เมร์เดอร์โฟร์ต ออกมาล้มเหลวเพราะขาดเครื่องมือเคมีที่จำเป็น ดังนั้นเขาจึงให้มะเอะดะส่งจดหมายเพื่อจัดหาอุปกรณ์ เครื่องมือการถ่ายภาพและสารเคมีจากเซี่ยงไฮ้ ทั้งมะเอะดะและฟุรุกะวะได้ซื้อเลนส์ สารเคมีและกระดาษแอลบูเมนผ่านรอซีเย ทั้งมะเอะดะและฟุรุกะวะประสบความสำเร็จในการถ่ายรูปด้วยเครื่องมือเหล่านี้ ในวันที่ 28 ตุลาคม ค.ศ. 1860
มหาวิทยาลัยไลเดิน
มหาวิทยาลัยไลเดิน ( ย่อว่า LEI; ) ตั้งอยู่ที่เมืองไลเดิน เป็นมหาวิทยาลัยที่เก่าแก่ที่สุดในประเทศเนเธอร์แลนด์ มหาวิทยาลัยก่อตั้งในปี ค.ศ. 1575 โดยวิลเลียม เจ้าชายแห่งออเรนจ์ ผู้นำการปฏิวัติดัชต์ในสงครามแปดสิบปี ราชวงศ์ออเรนจ์-นัสเซาและมหาวิทยาลัยยังคงมีความสัมพันธ์กันอย่างใกล้ชิด สมเด็จพระราชินีนาถยูเลียนาแห่งเนเธอร์แลนด์ สมเด็จพระราชินีนาถเบียทริกซ์แห่งเนเธอร์แลนด์ และสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงศึกษาจบที่นี่ มหาวิทยาลัยมีชื่อเสียงขึ้นมาในช่วงยุคทองของเนเธอร์แลนด์ มหาวิทยาลัยยังมีศิษย์เก่าที่มีชื่อเสียงอย่าง เรอเน เดการ์ต, แร็มบรันต์, คริสตียาน เฮยเคินส์, และบารุค สปิโนซา
เหรียญที่ระลึก &quot;ครบรอบ 100 ปีทางรถไฟสายทรานส์-ไซบีเรีย&quot;
"ครบรอบ 100 ปีทางรถไฟสายทรานส์-ไซบีเรีย"
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" () เป็นเหรียญที่ระลึกที่รัฐบาลประเทศรัสเซียจัดทำขึ้นในวาระครบรอบ 100 ปีทางรถไฟสายทรานส์-ไซบีเรีย จัดสร้างขึ้นเมื่อวันที่ 27 มิถุนายน พ.ศ. 2544 โดยประกาศประธานาธิบดี ฉบับที่ 777
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" ผู้ที่ได้รับคือผู้ที่มีส่วนร่วม 20 ปีในการทำงานอย่างดีเยี่ยมในทางรถไฟสายทรานส์-ไซบีเรีย รวมถึงประชาชนที่มีความสำคัญต่อการพัฒนาทางรถไฟสายทรานส์-ไซบีเรีย
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" ทำจากเงินมีเส้นผ่านศูนย์กลาง 32 มิลลิเมตร ด้านหน้าเป็นรูปรถไฟพร้อมกับคำว่า "ครบรอบ 100 ปีทางรถไฟสายทรานส์-ไซบีเรีย" () ด้านหลังเขียนว่า "1901 2001" พร้อมกับภาพค้อนไขว้กับคีม
วิทยาลัยน่าน มหาวิทยาลัยราชภัฏอุตรดิตถ์
วิทยาลัยน่าน มหาวิทยาลัยราชภัฏอุตรดิตถ์ () เป็น วิทยาลัย สังกัดมหาวิทยาลัยราชภัฏอุตรดิตถ์ เป็นสถาบันอุดมศึกษาเพื่อพัฒนาท้องถิ่น ภายใต้ความร่วมมือของภาคีเครือข่าย เพื่อเพิ่มคุณภาพชีวิตของประชาชน บนพื้นฐานปรัชญาเศรษฐกิจพอเพียง
วิทยาลัยน่าน พัฒนามาจากศูนย์ให้การศึกษาจังหวัดน่านของวิทยาลัยครูอุตรดิตถ์เปิดให้บริการในปีการศึกษา 2526 ณ ศูนย์ให้การศึกษาจังหวัดน่าน โรงเรียนบ้านดอนศรีเสริมกสิกร ตำบลในเวียง อำเภอเมือง จังหวัดน่าน
ต่อมาในปี พ.ศ. 2529 ศูนย์ให้การศึกษาจังหวัดน่านได้ขยายสถานที่ให้บริการทางการศึกษาโดยเพิ่มห้องเรียนที่วิทยาลัยสารพัดช่างน่าน ด้วยเหตุผลของการเพิ่มสาขาในการให้บริการสืบเนื่องจากมีนักศึกษาสนใจสมัครเรียนเพิ่มขึ้น จึงทำให้ช่วงเวลานั้นศูนย์ให้การศึกษาจังหวัดน่านของมหาวิทยาลัยราชภัฏอุตรดิตถ์ มีสถานที่ดำเนินการอยู่ 2 แห่ง คือ โรงเรียนบ้านดอนศรีเสริมกสิกร และวิทยาลัยสารพัดช่างน่าน
และในปัจจุบันได้ย้านที่ทำการมาที่ บ้านทุ่งผง หมู่3 ตำบลทุ่งศรีทอง อำเภอเวียงสา และได้ยกฐานะศูนย์ให้การศึกษาจังหวัดน่าน เป็น วิทยาลัยน่าน
มาสด้า6
มาสด้า6 หรือ มาสด้า 6 (หรือเรียกว่า มาสด้า อเทนซ่า ในประเทศจีนและประเทศญี่ปุ่น ใช้คำมาจากคำว่า "attenzione" ในภาษาอีตาลี) เป็นรถยนต์นั่งขนาดกลางผลิตโดยมาสด้าบริษัทรถยนต์ประเทศญี่ปุ่นตั้งแต่ พ.ศ. 2545 มาแทนที่รุ่นเก่าอย่างมาสด้า คาเพลลา ใน พ.ศ. 2545 โดยมาสด้า6 เป็นรถยนต์มาสด้ารุ่นแรกที่มียอดจำหน่ายถึงหนึ่งล้านคันได้เร็วที่สุดเมื่อเทียบกับรุ่นอื่น ๆ ก่อนหน้าของมาสด้า
ดาวหลงฟ้า
ดาวหลงฟ้า เป็นละครโทรทัศน์แนวดราม่า ผลิตโดย บริษัท มาสเตอร์วัน วิดีโอ โปรดักชั่น จำกัด จากบทประพันธ์ โสภาค สุวรรณ บทโทรทัศน์โดย เอกลิขิต กำกับการแสดงโดย อดุลย์ บุญบุตร ออกอากาศทุกวันพุธ-วันพฤหัสบดี เวลา 20.20 - 22.05 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย อธิชาติ ชุมนานนท์, เข็มอัปสร สิริสุขะ และนักแสดงชั้นนำอีกมากมาย เริ่มตอนแรกวันที่ 28 เมษายน พ.ศ. 2548–16 มิถุนายน พ.ศ. 2548
ยึดด่วน วันสิ้นโลก
ยึดด่วน วันสิ้นโลก () เป็นภาพยนตร์พูดภาษาอังกฤษที่เป็นการร่วมทุนระหว่างเกาหลีใต้กับเช็ค แนวแอคชันดราม่าวิทยาศาสตร์ ดัดแปลงจากนิยายภาพภาษาอังกฤษเรื่อง "Le Transperceneige" เขียนโดย Jacques Lob, Benjamin Legrand, และ Jean-Marc Rochette กำกับโดย Bong Joon-ho เขียนบทโดย Bong และ Kelly Masterson
ภาพยนตร์เรื่องนี้มีฉากเป็นขบวนรถไฟ Snowpiercer ที่เดินทางไปรอบโลก บนรถไฟมีมนุษย์ที่เหลือรอดจากภัยพิบัติที่เป็นผลจากความพยายามควบคุมสภาพอากาศโดยมนุษย์เพื่อหยุดยั้งภาวะโลกร้อน จนเกิดเป็นยุคน้ำแข็งใหม่
เซียร์เกย์ โคโรเลฟ
เซียร์เกย์ ปัฟโลวิช โคโรเลฟ (, ; ) ,12 มกราคม พ.ศ. 2450 [O.S. 30 ธันวาคม] พ.ศ. 2436 -23 กุมภาพันธ์ พ.ศ. 2509) เป็นหัวหน้าวิศวกรจรวดโซเวียตและนักออกแบบยานอวกาศในระหว่างการแข่งขันอวกาศระหว่างสหรัฐฯและสหภาพโซเวียตในช่วงสงครามเย็น เขาได้รับกาารยกย่องเป็นบิดาแห่งการสำรวจอวกาศ เขามีส่วนในการพัฒนาจรวด อาร์-7 ,สปุตนิค ,ไลก้า สิ่งมีชีวิตตัวแรกในอวกาศและการส่งมนุษย์คนแรกไปอวกาศ
แม้ว่า โคโรเลฟมีความสามารถออกแบบเครื่องบินให้แก่กองทัพก็ตาม แต่เขาถูกมองว่าเป็นสมาชิกในการต่อต้านโซเวียต เขาถูกส่งไปยงกูลัคในปี พ.ศ. 2481 เป็นเวลาเกือบ 6 ปีรวมทั้งบางส่วน เดือนในค่ายแรงงาน Kolyma ก่อนที่จะปล่อยตัวหลังจากการพัฒนาต้นแบบจากจรวดวี-2ของเขาทำให้เขากลายเป็นนักออกแบบจรวดที่มีชื่อเสียงและเป็นกุญแจสำคัญในการพัฒนาขีปนาวุธของสหภาพโซเวียต เพื่อปกป้องเขาจากการลอบสังหารสงครามเย็นที่เป็นไปได้โดยสหรัฐอเมริกา เขาจึงกลายเป็นบุคคลลึกลับตลอดชีวิตของเขา โคโรเลฟได้เสียชีวิตด้วยโรคะมะเร็ง เนื้องอกในปีพ.ศ. 2509 การเสียชีวิตกะทันหันระหว่างแผนการไปดวงจันทร์ของโซเวียตเป็นอีกหนึ่งในสาเหตุของความล้มเหลวของแผนไปดวงจันทร์ของโซเวียต
ไซอิ๋ว ตอน ปีศาจแมงมุม
ไซอิ๋ว ตอน ปีศาจแมงมุม () เป็นภาพยนตร์จีนกำลังภายในที่ออกฉายในปี ค.ศ. 1967 กล่าวถึงเรื่องราวส่วนหนึ่งของวรรณกรรมชิ้นเอกของ อู๋ เฉิงเอิน เรื่อง ไซอิ๋ว นำแสดงโดย อู๋ เฉิน, เฮลเลน หม่า, ฟาน เหอ, หวู เว่ย
พระถังซัมจั๋ง และศิษย์ทั้งสาม ประกอบด้วย ซุน หงอคง, ตือโป๊ยก่าย และ ซัวเจ๋ง ยังคงเดินทางไปยังชมพูทวีปเพื่ออัญเชิญคัมภีร์พระไตรปิฎก กลับสู่เมืองถัง ครั้งหนึ่งหลงเข้าไปในอาณาจักรของเหล่าปีศาจแมงมุมสาวทั้งเจ็ด ซึ่งวางแผนจับตัว พระถังซัมจั๋งเพื่อจะได้เป็นอมตะโดยการกินเนื้อของเขาสดๆ และหลอกล่อให้ เห้งเจีย ไปอีกทางจนสามารถจับตัว พระถังซัมจั๋ง และ ตือโป๊ยก่าย ได้ในที่สุด เห้งเจียและซัวเจ๋ง พยายามหาทางช่วยอาจารย์ของตนโดยให้ซัวเจ๋งไปขอยืมไฟโลกันต์จากเทพเจ้าในขณะที่เห้งเจียจะลอบเข้าไปในถ้ำปีศาจแมงมุม สุดท้ายเมื่อซัวเจ๋งได้ไฟโลกันต์มาแล้วกลับถูกปีศาจตะขาบ ชู้รักของปีศาจแมงมุมแดงที่ปลอมตัวเป็น เห้งเจีย หลอกเอาไปได้แต่เห้งเจีย ตัวจริงก็ตามไปเอาคืนมาได้อีกครั้งและใช้ไฟโลกันต์เผาถ้ำปีศาจแมงมุมรวมทั้งร่วมมือกับศิษย์น้องของตนสังหารปีศาจแมงมุมที่เหลือทั้งหมดกับปีศาจตะขาบได้ และสามารถช่วย พระถังซัมจั๋ง และ ตือโป๊ยก่าย ได้ในที่สุด ทั้งหมดจึงออกเดินทางไปยังชมพูทวีปต่อไปอีกครั้ง
พระเจ้าแสนเมือง
พระเจ้าแสนเมือง (, ; 1284 – 1323) เป็นพระมหากษัตริย์มอญรัชกาลที่ 3 แห่งเมืองเมาะตะมะ ครองราชสมบัติระหว่าง ค.ศ. 1311 ถึง 1323 โดยพระองค์ได้ประกาศเอกราชอย่างเป็นทางการจากอาณาจักรสุโขทัย
หลังจากที่พระบิดาคือสมิงมังละและพระมารดาคือนางอุ่นเรือน พระขนิษฐาในพระเจ้าฟ้ารั่ว ได้ก่อกบฏยึดราชบัลลังก์จากพระเจ้ารามประเดิด ก็ได้เชิญพระองค์ซึ่งขณะนั้นมีพระชนมายุได้ 27 พรรษาขึ้นสืบราชบัลลังก์ต่อมา
ตลอด 12 ปีในรัชสมัยของพระองค์ อาณาจักรหงสาวดีมีแต่ความสงบสุขและพระองค์ยังได้ตัดความสัมพันธ์และประกาศเอกราชอย่างเป็นทางการจากสุโขทัยในราว ค.ศ. 1317/1318 กระทั่งสามารถบุกเข้ายึดลำพูนและตะนาวศรี ซึ่งเป็นเมืองขึ้นของสุโขทัยเมื่อ ค.ศ. 1321
พระเจ้าแสนเมืองเสด็จสวรรคตอย่างกะทันหันเมื่อในกันยายน ค.ศ. 1323 ขณะพระชนมายุได้เพียง 39 พรรษา เจ้าชีพระราชอนุชาของพระเจ้าแสนเมืองได้ขึ้นสืบราชบัลลังก์ต่อมาเป็นพระเจ้ารามมะไตย เนื่องจากพระราชโอรสของพระเจ้าแสนเมืองยังเยาว์อยู่
พระนางธัมมเทวีแห่งตองอู
พระนางธรรมเทวีแห่งตองอู (, ) หนึ่งในสามอัครมเหสีของ พระเจ้าตะเบ็งชะเวตี้ กษัตริย์พม่าแห่ง ราชวงศ์ตองอู เป็นธิดาของ เมงเยสีหตู พระอาจารย์ของพระเจ้าตะเบ็งชะเวตี้รวมถึงเป็นพระเชษฐภคินี (พี่สาว) ของ พระเจ้าบุเรงนอง
เมื่อเจ้าชายรัชทายาทขึ้นสืบราชบัลลังก์ต่อจาก พระเจ้าเมงจีโย พระราชบิดาเป็นพระเจ้าตะเบ็งชะเวตี้ใน ค.ศ. 1530 เมงเยสีหตูก็ได้ถวายตัวบุตรสาวให้เป็นมเหสีของพระเจ้าตะเบ็งชะเวตี้และมีพระประสูติกาลพระธิดา 1 พระองค์คือ พระนางหงสาวดีมี้พญา พระมเหสีใน พระเจ้านันทบุเรง
สตูดิโอถ่ายภาพ
สตูดิโอถ่ายภาพ () คือ สถานที่ทำงานสำหรับถ่าย พัฒนา พิมพ์ หรือทำซ้ำ ภาพถ่าย นอกจากนั้นอาจมีการฝึกฝนการถ่ายภาพและการแสดงภาพถ่ายในสตูดิโอถ่ายภาพด้วย สตูดิโออาจมีห้องมืด ห้องเก็บของ สตูดิโอที่เหมาะสมสำหรับการถ่ายภาพ จัดแสดง หรือพื้นที่สำหรับงานที่เกี่ยวข้อง สตูดิโอถ่ายภาพมักเป็นธุรกิจที่เป็นของช่างภาพเอง เป็นไปได้ว่า อาจจะมีผู้ช่วยหรือนักเรียน สตูดิโออาจมีขายภาพของเจ้าของสตูดิโอหรือช่างภาพอื่น
ในช่วงปีแรก ๆ ของศตวรรษที่ 20 ธุรกิจของสตูดิโอถ่ายภาพมีเพิ่มมากขึ้น จนเรียกว่า เอเจนซีภาพ (photographic agency) จนทำให้คำว่า สตูดิโอถ่ายภาพ ใช้กับความหมาย ว่าเป็นสถานที่ทำงานแทบทั้งนั้น
ฟาโรห์นิเนทเจอร์
นิเนทเจอร์ หรือ เบเนทเจอร์ เป็นชื่อฮอรัสของฟาโรห์อียิปต์โบราณพระองค์ที่สามในช่วงสมัยราชวงศ์ที่สอง ยังไม่ทราบระยะเวลาการครองราชย์ที่แท้จริงของรัชกาลของพระองค์ แต่มีข้อสันนิษฐานว่าพระองค์อาจจะครองราชย์เป็นระยะเวลาประมาณ 47 ปี
ท่าอากาศยานนานาชาติอัตตะปือ
ท่าอากาศยานนานาชาติอัตตะปือ สนามบินนี้เป็นสนามบินที่ตั้งอยู่ที่เมืองไชยเชษฐา แขวงอัตตะปือ ประเทศลาว ทำการในเดือนพฤษภาคม พ.ศ. 2558 หลังจากที่เปิดมีสายการบินเวียงจันทร์ไปปากเซทุกๆ 3 ครั้งต่อสัปดาห์ แต่ในเดือนตุลาคม พ.ศ. 2559 ก็ต้องยกเลิกเที่ยวบินเนื่องจากมีผู้โดยสารต่ำ สนามบินอยู่ที่แขวงอัตตะปือซึ่งเป็นเขตชายแดนเวียดนามและมีการค้าระหว่างประเทศมากขึ้น แต่ก็ยังมีผู้โดยสารต่ำเหมือนเดิม
ท่าอากาศยานนานาชาติอัตตะปือมีรันเวย์ยาว 1,850 เมตร กว้าง 30 เมตร (6,070 ฟุต × 98 ฟุต) อาคารผู้โดยสารขนาด 4,300 ตารางเมตร (46,000 ตารางฟุต) สามารถรองรับผู้โดยสารได้ 300 คนต่อวัน
ท่าอากาศยานนานาชาติอัตตะปือยู่ที่เส้นทาง 18บี ในเมืองไชยเชษฐาประมาณ 28 กิโลเมตรจากแขวงอัตตะปือ
หมิงรุ่ย
หมิงรุ่ย (, ) เป็นทหารที่เก่งกาจที่สุดคนหนึ่งของราชวงค์ชิงในยุคนั้น ตลอดเวลาที่เขาทำสงคราม เขามักจะมองหาจุดอ่อนในกองทัพของศัตรูก่อนเสมอ เมื่อเจอแล้วก็จะทำการโจมตีอย่างรวดเร็วและรุนแรง ทำให้ตลอดเวลาที่เขาเป็นผู้บัญชาการทหารนั้น แทบไม่เคยพ่ายแพ้แก่ผู้ใดเลย ไม่ว่าจะมองโกลหรือพวกอุยเกอร์ในซินเจียง หมิงรุ่ยนับได้ว่าเป็นขุนศึกคู่พระทัยคนหนึ่งของจักรพรรดิเฉียนหลง ซึ่งพระองค์โปรดปรานเป็นอย่างยิ่ง ทั้งเรื่องความสามารถและอายุที่ยังไม่มากนัก นับได้ว่าเป็นตัวเต็งเสาหลักอีกคนหนึ่งของราชวงค์ชิง แต่จุดเปลี่ยนสำคัญก็มาถึงเมื่อครั้งจักรพรรดิเฉียนหลงตัดสินใจ ทำสงครามกับพระเจ้ามังระ ซึ่งก็พ่ายแพ้ถึงสองครั้ง พระองค์จึงตัดสินใจส่งหมิงรุ่ย ขุนพลเอกของราชวงค์ชิงลงมาเพื่อหวังจะปราบปรามอาณาจักรทางใต้ให้ราบคาบ โดยได้ส่งกองทหารที่ดีที่สุดของราชวงค์ชิงในยุคนั้นอย่างกองทัพแปดกองธง 50,000 นาย ลงมาทำศึก แต่การณ์ก็ไม่ได้เป็นดังนั้นเมื่อหมิงรุ่ยต้องมาพบกับ นักการทหารที่เก่งกาจที่สุดคนหนึ่งของพม่าอย่างอะแซหวุ่นกี้
หมิงรุ่ยได้ทำการแบ่งทหารออกเป็นสองส่วน
หมิงรุ่ยยังมีศักดิ์เป็นพระญาติกับเสี้ยวเสียนฮองเฮา และเป็นหลานของฟู่เหิงองค์มนตรีแห่งจักรพรรดิเฉียนหลงอีกด้วย
ปืนกล ต.สุรัตน์
ปืนกล ต.สุรัตน์ (ชื่อเล่น: เอ็กซ์; 30 มกราคม พ.ศ. 2540 — ) เป็นนักมวยไทยชาวไทย เจ้าของผลงานเกียรติยศยอดมวยไทย 5 สถาบัน
ปืนกล ต.สุรัตน์ มีชื่อจริงคือ วีระพงษ์ อุ่นละมัย เป็นบุคคลภูมิลำเนาจากอำเภอบ้านฉาง จังหวัดระยอง มีชื่อในการแข่งมวยไทยครั้งแรกคือปืนกล ไมตรีจิต โดยได้รับค่าตัวครั้งแรกที่ 300 บาท
ปืนกลเคยปะทะกับนักมวยไทยระดับแถวหน้าของประเทศมาแล้วหลายราย ไม่ว่าจะเป็นอองรี ซินบีมวยไทย, เพชรลำสินธุ์ เกียรติพลทิพย์ และเด็ดขาด ป.พงษ์สว่าง จากนั้นเขาเว้นช่วงการแข่งในกรุงเทพมหานครระยะหนึ่ง โดยยังคงเข้าแข่งขันที่ภาคตะวันออกในขณะนั้น
ซึ่งในวันที่ 23 กันยายน พ.ศ. 2558 เขาเป็นฝ่ายแพ้คะแนนประจัญบาน วิสูตรเจริญยนต์ ที่พัทยา จังหวัดชลบุรี
กระทั่งช่วงปลาย พ.ศ. 2558 เขาได้กลับมาแข่งขันที่กรุงเทพมหานคร โดยเป็นฝ่ายชนะน็อกยอดปาดังห์ เกียรติบรรจง ในยกที่ 2 จากนั้น เขาก็เป็นฝ่ายชนะน็อกเพชรเทวดา บี.เอส.เจ.สูงเนิน ในยกที่ 5 ตลอดจนมีผลงานชนะคะแนน ทั้งเพชรเมืองชล ภ.สวนทอง (2 ไฟต์ติดต่อกัน), สุริยันต์เล็ก อบต.กำพี้, ร้อยเชิง สิงห์มาวิน, ประจัญบาน ส.จ.วิชิตแปดริ้ว, พิชิตชัย พี.เค.แสนชัยมวยไทยยิม (2 ไฟต์ติดต่อกัน), กิ่งซางเล็ก ต.หลักสอง และกุมารดอย ส.จิตรภักดี
ส่วนวันที่ 21 ธันวาคม พ.ศ. 2559 ปืนกลได้ปะทะกับคู่ปรับเก่าอย่างกิ่งซางเล็ก ต.หลักสอง ในรายการศึกวันทรงชัย ที่สนามมวยราชดำเนิน จากการแข่งขันครั้งนี้ ปืนกลเป็นฝ่ายชนะน็อกในยกที่ 4 โดยสามารถป้องกันตำแหน่งแชมป์ซูเปอร์ฟลายเวทของสนามมวยราชดำเนิน พร้อมกับคว้าแชมป์รุ่นเดียวกันนี้ของรายการศึกยอดมวยไทยรัฐ
ด้านชีวิตส่วนตัว ปืนกล มีบิดาชื่อ สมพิศ อุ่นละมัย และมารดาชื่อ สุพรรณี อุ่นละมัย
คาเฟ่ อเมซอน
คาเฟ่ อเมซอน () ถือกำเนิดขึ้นครั้งแรกในปี 2545 โดย บริษัท ปตท. จำกัด (มหาชน)
คาเฟ่ อเมซอน มีจำนวนมากกว่า 2,600 สาขา ทั้งที่ตั้งอยู่ทั้งในและนอกสถานีน้ำมัน ปตท. โดยมีร้านในประเทศ 2,405 สาขา และต่างประเทศมากกว่า 200 สาขา ได้แก่ ประเทศกัมพูชา 150 สาขา ประเทศลาว 51 สาขา ประเทศพม่า 4 สาขา ประเทศฟิลิปปินส์ 8 สาขา ประเทศญี่ปุ่น 2 สาขา และประเทศโอมาน 1 สาขา
โดยร้านที่เป็นของ ปตท. ประมาณร้อยละ 10 และที่เหลือเป็นการบริหารแบบแฟรนส์ไชส์ ซึ่งนับเป็นแบรนด์ร้านกาแฟสดที่มีจำนวนสาขามากที่สุดในภูมิภาคเอเชียตะวันออกเฉียงใต้
พรพิพัฒน์ พัฒนเศรษฐานนท์
พรพิพัฒน์ พัฒนเศรษฐานนท์ ชื่อเล่น พลัสเตอร์ เกิดเมื่อวันที่ 13 มีนาคม พ.ศ. 2539 เป็นนักแสดง นายแบบชาวไทย พลัสเตอร์ พรพิพัฒน์มีผลงานที่เป็นที่รู้จักกันมากที่สุดคือ  My Dear Loser รักไม่เอาถ่าน รับบท คอปเปอร์ U-Prince Series ตอน ธีสิส รับบท หล่อเทพ และLovey Dovey แผนร้ายนายเจ้าเล่ห์ รับบท แชง เป็นต้น
พลัสเตอร์ พรพิพัฒน์ พัฒนเศรษฐานนท์ เกิดและเติบโตที่ จังหวัดขอนแก่นจบการศึกษาระดับมัธยมศึกษาที่โรงเรียนเมืองพลพิทยาคม และโรงเรียนขอนแก่นวิทยายน ระดับปริญญาตรีที่คณะนิเทศศาสตร์ มหาวิทยาลัยกรุงเทพ
นภสร วีระยุทธวิไล
นภสร วีระยุทธวิไล มีชื่อเล่นว่า ปุยเมฆ เกิดเมื่อวันที่ 20 มกราคม พ.ศ. 2540 เป็นนักแสดงหญิงและนางแบบชาวไทย ปุยเมฆ นภสร เคยเล่นทั้งมิวสิกวิดิโอและซีรีส์ เช่น มิวสิควิดิโอเพลง ดีต่อใจ ศิลปิน มาตัง The Star 11 ซีรีส์ My Dear Loser รักไม่เอาถ่าน รับบท ไอน้ำ และซีรีส์U-Prince Series ตอน เซอร์เวย์ รับบท เจ้าหญิงคาริน เป็นต้น
ปุยเมฆ นภสร วีระยุทธวิไล เกิดและเติบโตที่ กรุงเทพมหานคร จบชั้นอนุบาลศึกษา/ชั้นประถมศึกษา/ชั้นมัธยมศึกษาที่ โรงเรียนราชินี ปัจจุบันกำลังศึกษาที่ วิทยาลัยแพทยศาสตร์ มหาวิทยาลัยรังสิต และกำลังฝึกงาน ณ โรงพยาบาลราชวิถี
เข้าสู่วงการโดยการชักชวนของคุณเอ็ม ซึ่งชิม่อน วชิรวิชญ์ได้เจอรูปภาพของปุยเมฆ นภสรในทวิตเตอร์ จึงนำรูปภาพในทวิตเตอร์ไปให้ทางผู้ใหญ่ดู ซึ่งทางผู้ใหญ่เห็นว่าน่ารักดี ก็เลยชักชวนให้ปุยเมฆ นภสรเข้าสู่วงการบันเทิง ซึ่งที่ผ่านมา ปุยเมฆ นภสร ก็เคยมีผลงานการแสดงมาบ้างแล้วทั้งมิวสิควิดิโอเพลงและซีรีส์
การปฏิวัติคาร์เนชัน
การปฏิวัติคาร์เนชัน (,),เรียกอีกอย่างว่า 25 เมษายน (), เป็นการทำรัฐประหารครั้งแรกในกรุงลิสบอน ประเทศโปรตุเกส เมื่อวันที่ 25 เมษายน พ.ศ. 2517 ซึ่งการล้มล้างระบอบเผด็จเอสตาโด โนโวที่ปกครองมายาวนาน การปฏิวัติเริ่มขึ้นเมื่อมีการทำรัฐประหารโดยคณะกองกำลังแห่งชาติ (,) ซึ่งเป็นกลุ่มทหารที่ต่อต้านระบอบการปกครองของกลุ่มเอสตาโด โนโว แต่การเคลื่อนไหวนี้ก็เกิดขึ้นควบคู่ไปกับการรณรงค์ต่อต้านของพลเมืองไปด้วย ความพยายามครั้งนี้ส่งผลให้ระบอบเอสตาโด โนโวที่ปกครองมา41ปีล่มสลายรวมไปถึงอาณานิคมในแอพริกา
ที่มาของชื่อ "การปฏิวัติดอกคาร์เนชัน" มาจากการเฉลิมฉลองหลังการสิ้นสุดของการปกครองแบบเผด็จการและสงครามในอาณานิคม โดยประชาชนนำดอกคาร์เนชันถูกใส่ลงในปากกระบอกปืนไรเฟิลและบนเครื่องแบบ ของกองทัพบก ในโปรตุเกส 25 เมษายนเป็นวันหยุดประจำชาติที่รู้จักกันในชื่อ วันแห่งเสรีภาพ (โปรตุเกส: Dia da Liberdade) เพื่อเฉลิมฉลองการปฏิวัติ
เครื่องยิงจรวดคัตยูชา
เครื่องยิงจรวดคัตยูชา (],) เป็นประเภทของปืนใหญ่จรวดที่ผลิตโดยสหภาพโซเวียตในช่วงสงครามโลกครั้งที่สองเครื่องยิงจรวดหลายลำกล้องมีความสามารถในการยิงใส่พื้นที่เป้าหมายได้เร็วกว่าปืนใหญ่ทั่วไปแต่มีความแม่นยำต่ำและต้องใช้เวลาในการบรรจุนานกว่าปืนใหญ่ทั่วไป มีความเปราะบางเมื่อเทียบกับปืนใหญ่ แต่มีราคาถูกสร้างง่ายในการผลิตและเข้ากับตัวถังรถบรรทุกได้หลากหลาย
ในช่วงสงครามโลกครั้งที่สองคัตยูช่าเป็นปืนใหญ่อัตตาจรผลิตโดยสหภาพโซเวียตมักติดตั้งอยู่บนรถบรรทุก ความคล่องตัวนี้ทำให้คัตยูช่าสามารถขับเคลื่อนตัวเองได้ มีข้อดีอีกอย่างหนึ่งคือสามารถส่งระเบิดขนาดใหญ่ได้ในคราวเดียวและจากนั้นก็ขับหลบหนีก่อนที่จะเป็นเป้าโจมตีได้และถูกตรวจจับแบบเคาน์เตอร์-แบตเตอรี (การตรวจจับตำแหน่งการยิงปืนใหญ่) ได้
คัตยูชา เป็นชื่อเล่นของจรวด ซึ่งตั้งตามเพลงที่ได้รับความนิยมในกองทัพแดงในช่วงเวลานั้นคือ เพลงคัตยูชาของมีฮาอิล ซาร์คอฟสกีที่กล่าวถึงหญิงสาวคิดถึงคนรักที่ไปรบในแดนไกล
เอ็นไอเอฟแอล พรีเมียร์ชิป
เอ็นไอเอฟแอล พรีเมียร์ชิป () เป็นลีกฟุตบอลสูงสุดของไอร์แลนด์เหนือ ก่อตั้งในปี ค.ศ. 1890
สัตว์มหัศจรรย์: อาชญากรรมของกรินเดลวัลด์
สัตว์มหัศจรรย์: อาชญากรรมของกรินเดลวัลด์ () เป็นภาพยนตร์ดราม่าแฟนตาซีที่ออกฉายในปี ค.ศ. 2018 ผลิตโดย เฮย์เดย์ฟิล์มส และจัดจำหน่ายโดย วอร์เนอร์บราเธอส์พิกเจอส์ โดยเป็นการร่วมผลิตระหว่างสหรัฐและอังกฤษ เป็นภาคต่อของภาพยนตร์เรื่อง "สัตว์มหัศจรรย์และถิ่นที่อยู่" ซึ่งออกฉายเมื่อปี ค.ศ. 2016 ถือเป็นภาคที่ 2 ในภาพยนตร์ชุด "สัตว์มหัศจรรย์" และเป็นภาพยนตร์ลำดับที่ 10 ในชุดภาพยนตร์จากโลกเวทมนตร์ของเจ. เค. โรว์ลิง ซึ่งเริ่มต้นจากวรรณกรรมเยาวชนชุด "แฮร์รี่ พอตเตอร์"
มีการประกาศโครงการสร้างภาค 2 ของภาพยนตร์ชุด "สัตว์มหัศจรรย์ฯ" ตั้งแต่ตุลาคม ค.ศ. 2014 ต่อมา เจ. เค. โรลลิ่ง ได้ประกาศว่าเขียนบทเสร็จแล้วเมื่อกรกฎาคม ค.ศ. 2016 จอห์นนี เดปป์ประกาศรับบทเมื่อพฤศจิกายน ค.ศ. 2016 ทำให้เกิดเป็นประเด็นถกเถียงเนื่องจากเขายังอยู่ในระหว่างการต่อสู้กับข้อกล่าวหาเรื่องการใช้ความรุนแรงในครอบครัวและกฎหมายใหม่ที่เพิ่งประกาศใช้เมื่อเมษายน ค.ศ. 2017 การถ่ายทำหลักของภาพยนตร์เริ่มขึ้นเมื่อกรกฎาคม ค.ศ. 2017 ที่วอร์เนอร์บราเดอร์สสตูดิโอในลีฟส์เดน นอกจากนี้ยังถ่ายทำในลอนดอน สวิตเซอร์แลนด์ และปารีสด้วย จนถ่ายทำเสร็จทั้งหมดเมื่อธันวาคม ค.ศ. 2017
"สัตว์มหัศจรรย์: อาชญากรรมของกรินเดลวัลด์" ออกฉายรอบปฐมทัศน์เมื่อ 8 พฤศจิกายน ค.ศ. 2018 ที่เมืองปารีส และออกฉายทั่วโลกเมื่อ 16 พฤศจิกายน ค.ศ. 2018 ในระบบ RealD 3D, Dolby Cinema, IMAX และ ScreenX ผ่านการจัดจำหน่ายโดยวอร์เนอร์บราเดอร์สพิคเจอร์ส ทำรายได้รวมทั่วโลกกว่า 600 ล้านดอลลาร์สหรัฐ ได้รับเสียงวิจารณ์แบบก้ำกึ่งจากนักวิจารณ์ ซึ่งส่วนใหญ่ชื่นชมว่าเป็นหนังที่มีความบันเทิง การกำกับดี การแสดงดี (โดยเฉพาะจู๊ด ลอว์ และจอห์นนี เดปป์) แต่ติติงเรื่องเนื้อเรื่องที่ซับซ้อนอย่างไม่มีความจำเป็นและขาดประเด็นสำคัญ มีรายละเอียดและการปูพื้นไปสู่ภาคต่อ ๆ ไป มากเกินไป
ฆนัท โรจนัย
ฆนัท โรจนัย มีชื่อเล่นว่า บ้าน เกิดเมื่อวันที่ 11 กุมภาพันธ์ พ.ศ. 2537 บ้าน ฆนัทเป็นนักแสดงและนายแบบชาวไทย บ้าน ฆนัทมีผลงานที่ทำให้เป็นที่รู้จักกัน คือ U-Prince Series ตอน สิบทิศ รับบทเป็น คีย์ เสน่หาสัญญาแค้น รับบทเป็น คุณเล็ก ซินเดอเรลล่ารองเท้าแตะ รับบทเป็น โจ๊ก ฯลฯ
บ้าน ฆนัท โรจนัย เกิดและเติบโตที่ จังหวัดราชบุรี สำเร็จการศึกษาชั้นมัธยมศึกษาตอนปลายที่ Hawaii Preparatory Academyเป็นโรงเรียนเอกชนในเมืองไวเมอา รัฐฮาวาย สหรัฐอเมริกา และจบการศึกษาจาก คณะสถาปัตยกรรมศาสตร์และการออกแบบ (อินเตอร์) มหาวิทยาลัยเทคโนโลยีพระจอมเกล้าธนบุรี เมื่อวันศุกร์ที่ 18 พฤศจิกายน พ.ศ. 2559
บ้าน ฆนัท โรจนัยโดยมีผลงานที่ผ่านมาคือถ่ายโฆษณาให้กับแบรนด์ต่าง ๆ รวมถึงได้แสดงมิวสิควิดีโอ เพลงประกาย ของ ซิงกูล่าร์ และ เพลงด้วยใจของเรา ของ ภูริต ภิรมย์ภักดี
14 นางสิงห์ร้าย
14 นางสิงห์ร้าย (อังกฤษ: The 14 Amazons) เป็นภาพยนตร์จีนกำลังภายในที่ออกฉายในปี ค.ศ. 1972 กล่าวถึงเรื่องราวของ ขุนศึกตระกูลหยาง นำแสดงโดย หลิง ปอ, ลิซ่า ลู่, ลิลลี่ เหอ, เยี่ย หัว
เมื่อผู้นำตระกูลหยางถูกฆ่าตายพร้อมชายหนุ่มจากการต่อสู้กับผู้รุกราน ทำให้คนในตระกูลหยางโกรแค้น หญิงสาวของตระกูลหยางทั้ง 14 นางจึงจำเป็นต้องจับดาบเข้าต่อสู้กับผู้รุกรานจนได้รับชัยชนะ ฝ่ายผู้รุกรานพยายามจัดทัพเข้าโจมตีตระกูลหยางอย่างหนัก แต่ไม่สำเร็จต้องถอยทัพกลับไป ติดตามวีรกรรมอันหาญกล้าของหญิงสาวจากตระกูลหยาง
มีดสั้นสะท้านฟ้า
มีดสั้นสะท้านฟ้า (อังกฤษ: Life Gamble, Life Combat) เป็นภาพยนตร์จีนกำลังภายในที่ออกฉายในปี ค.ศ. 1979 กำกับโดย จาง เช่อ, เหลียง ถิง, ลู่ เฟิง นำแสดงโดย อเล็กซานเดอร์ ฟู่ เซิง, กัว จุย, หวัง หลุงเหว่ย, กุ๊ ฟง
เจาซูหยู่ จอมดาบผู้มีฝีมือด้านตีเหล็กได้รับการขอร้องจากม่อชุนฟงช่วยทำมีดบินเจ็ดเล่มให้แก่เขาแต่เจาซู่หยู่ปฏิเสธเพราะสัญญากับตนเองแล้วว่าจะล้างมือจากการทำอาวุธ เสี่ยวเสียง มือกระบี่สาวงามยื่นข้อเสนอว่าจะนำมีดบินที่หายไปมาคืนให้หากม่อชุนฟงฆ่าสี่จอมโจรให้นางในการพนันเพื่อชิงหยกล้ำค่า ในขณะเดียวกันหยกนี้ยังมีผู้หมายปองอีกมากมายไม่ว่าจะเป็นเหมาไคหยวน ผู้ตัดสินการเดิมพันที่วางแผนให้เพ่งชวงชวงมือกระบี่สาวชิงสังหารสี่จอมโจร ขณะเดียวกันก็ซ้อนแผนให้ยุ่นเสียงสมุนของเขาฆ่านางเพื่อชิงหยกอีกทีหนึ่ง ส่วนช่างตีเหล็กเจาซูหยู่ก็รับปากจะช่วยตู้ยี่คุฯผู้น่าสงสารชิงหยกที่อ้างว่าเป็นของเขาที่ถูกปล้นไปกลับคืนมา
ลิกา เอเฟเปเด
ลิกา เอเฟเปเด () เป็นลีกฟุตบอลสูงสุดของประเทศคอสตาริกา ก่อตั้งในปี ค.ศ. 1921
ปริเมราดิบิซิออน (ประเทศอุรุกวัย)
ปริเมราดิบิซิออน () เป็นลีกฟุตบอลสูงสุดของประเทศอุรุกวัย ก่อตั้งในปี ค.ศ. 1900
จ้าวสมิง
จ้าวสมิง เป็นละครโทรทัศน์ไทย แนวละคร : แอ็กชั่น โรแมนติก ลี้ลับ นำแสดงโดย หัสวีร์ ภัคพงษ์ไพศาล, อัญรินทร์ ธีราธนันพัฒน์ จากบทประพันธ์และบทโทรทัศน์โดย อาร์ม อิสระ กำกับการแสดงโดย ทองก้อน ศรีทับทิม ผลิตโดย บริษัท โคลีเซี่ยม อินเตอร์กรุ๊ป จำกัด ศุกร์ 20.45 น เสาร์-อาทิตย์ 20.30 น. เริ่มวันศุกร์ที่ 7 ธันวาคม พ.ศ. 2561 ต่อจากละคร เล่ห์รักบุษบา เนื่องจากวันที่ 6 มกราคม พ.ศ. 2562 มีการแข่งขันถ่ายทอดสดฟุตบอล เอเอฟซี เอเชี่ยนคลับ 2019 ระหว่าง ไทย กับ อินเดีย เวลา 20.30 น. ทาง ช่อง 7 เอชดี จึงงดออกอากาศ จึงเลื่อนออกอากาศจนถึงวันเสาร์ ที่ 12 มกราคม พ.ศ. 2562 แทน
พระนางอตุลสิริมหาราชเทวี
พระนางอตุลสิริมหาราชเทวี ( ; ประมาณ 1518 – 15 มิถุนายน 1568) พระอัครมเหสีองค์แรกใน พระเจ้าบุเรงนอง กษัตริย์องค์ที่ 3 แห่งราชวงศ์ตองอูจาก ค.ศ. 1550 ถึง 1568 โดยพระองค์เป็นเชื้อพระวงศ์ตองอูเพราะเป็นพระราชธิดาของ พระเจ้าเมงจีโย ปฐมกษัตริย์แห่ง ราชวงศ์ตองอู และเป็นพระขนิษฐาใน พระเจ้าตะเบ็งชะเวตี้ กษัตริย์องค์ที่ 2 แห่งราชวงศ์ตองอู
นอกจากนี้พระองค์ยังเป็นพระราชมารดาของ พระเจ้านันทบุเรง กษัตริย์ลำดับที่ 4 แห่งราชวงศ์ตองอู โดยใน ค.ศ. 1534 พระองค์ขณะพระชนมายุเพียง 16 พรรษาได้เข้าพิธีอภิเษกกับพระเจ้าบุเรงนอง
กระทั่ง ค.ศ. 1550 พระเจ้าตะเบ็งชะเวตี้ถูกปลงพระชนม์โดย สมิงสอตุด พระสวามีของพระองค์จึงได้ขึ้นสืบราชบัลลังก์เป็นพระเจ้าบุเรงนองพร้อมกับสถาปนาพระองค์เป็นพระอัครมเหสี
เทศบาลตำบลกุมภวาปี
เทศบาลตำบลกุมภวาปี เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอกุมภวาปี จังหวัดอุดรธานี มีพื้นที่ 3.73 ตารางกิโลเมตร ครอบคลุมพื้นที่บางส่วนของตำบลกุมภวาปี และมีประชากรในปี พ.ศ. 2560 จำนวน 8,497 คน
เทศบาลตำบลกุมภวาปี ก่อตั้งเมื่อวันที่31 สิงหาคม พ.ศ. 2498 ในชื่อว่า "สุขาภิบาลตูมใต้ อำเภอกุมภาวาปี" โดยแบ่งพื้นที่บางส่วนของตำบลตูมใต้ บริเวณศูนย์ราชการประจำอำเภอกุมภวาปีออกมาจัดตั้งขึ้น (ขณะนั้น)
เมื่อวันที่ 27 กรกฎาคม พ.ศ. 2532 ได้มีประกาศกระทรวงมหาดไทยให้ตั้งตำบลกุมภวาปีขึ้น โดยแบ่งแยกออกมาจากตำบลตูมใต้ จำนวน 12 หมู่บ้าน และทำให้ท้องที่สุขาภิบาลตูมใต้ถูกโอนมาอยู่ในเขตตำบลกุมภวาปี จนกระทั่งในวันที่ 25 พฤษภาคม พ.ศ. 2542 ประกาศกระทรวงมหาดไทย ให้ยกฐานสุขาภิบาลทั่วอาณาจักรไทยและให้เปลี่ยนแปลงฐานะเป็นเทศบาลตำบล จึงทำให้ สุขาภิบาลตูมใต้ เปลี่ยนแปลงฐานะเป็น เทศบาลตำบลตูมใต้
หลังจากนั้นไม่นาน ทางราชการได้เปลี่ยนชื่อ เทศบาลตำบลตูมใต้ เป็น เทศบาลตำบลกุมภวาปี เพื่อความไม่สับสนของราษฎรและตามชื่อตำบลที่ตั้งปัจจุบัน โดยมีผลบังคับเมื่อวันที่ 12 กันยายน พ.ศ. 2543 เป็นต้นมา
เทศบาลตำบลกุมภวาปี ตั้งอยู่ในเขตของอำเภอกุมภวาปี ซึ่งเป็นที่ตั้งของศูนย์ของอำเภอกุมภวาปี ครอบคลุมพื้นที่ 3.73 ตารางกิโลเมตร อยู่ห่างจากกรุงเทพมหานครประมาณ 539 กิโลเมตร ตามเส้นทางหลวงแผ่นดินหมายเลข 2023 ตัดผ่าน สภาพมีทางน้ำธรรมชาติที่สำคัญ 1 สาย คือ ลำน้ำปาว ลำน้ำปาวนี้เป็นเส้นทางระบายน้ำธรรมชาติและทำการเกษตรของชาวอำเภอกุมภวาปี
ลักษณะภูมิอากาศของเทศบาลตำบลกุมภวาปี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป
ปัจจุบันเทศบาลตำบลกุมภวาปี มีจำนวนหมู่บ้าน 10 หมู่บ้าน ได้แก่ หมู่ที่ 1, 2, 3, 4, 7, 8, 9, 10, 11 (บางส่วน), 13 มีชุมชนย่อย 14 ชุมชน ดังนี้